ai4bharat/Pralekha huggingface dataset:
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਖੇਡ ਵਿਭਾਗ ਦੁਆਰਾ 2 ਤੋਂ 31 ਅਕਤੂਬਰ ਤੱਕ ਸਵੱਛਤਾ ਅਤੇ ਬਕਾਇਆ ਮਾਮਲਿਆਂ ਦੇ ਨਿਪਟਾਰੇ ਲਈ ਵਿਸ਼ੇਸ਼ ਮੁਹਿੰਮ 2.0 ਦਾ ਆਯੋਜਨ ਕੀਤਾ ਗਿਆ
ਖੇਡ ਵਿਭਾਗ ਨੇ ਸਕੱਤਰੇਤ ਅਤੇ ਇਸਦੇ ਅਧੀਨ ਵੱਖ-ਵੱਖ ਸੰਸਥਾਵਾਂ, ਯਾਨੀ ਸਪੋਰਟਸ ਅਥਾਰਟੀ ਆਫ਼ ਇੰਡੀਆ , ਲਕਸ਼ਮੀਬਾਈ ਨੈਸ਼ਨਲ ਇੰਸਟੀਟਿਊਟ ਆਫ਼ ਫਿਜ਼ੀਕਲ ਐਜੂਕੇਸ਼ਨ , ਨੈਸ਼ਨਲ ਸਪੋਰਟਸ ਯੂਨੀਵਰਸਿਟੀ , ਨੈਸ਼ਨਲ ਐਂਟੀ ਡੋਪਿੰਗ ਏਜੰਸੀ  ਅਤੇ ਨੈਸ਼ਨਲ ਡੋਪ ਟੈਸਟਿੰਗ ਲੈਬਾਰਟਰੀ  ਵਿੱਚ 2 ਅਕਤੂਬਰ, 2022 ਤੋਂ 31 ਅਕਤੂਬਰ, 2022 ਤੱਕ ਵਿਸ਼ੇਸ਼ ਮੁਹਿੰਮ 2.0 ਦਾ ਆਯੋਜਨ ਕੀਤਾ। ਇਹ ਮੁਹਿੰਮ ਪੂਰੇ ਦੇਸ਼ ਵਿੱਚ ਬੜੇ ਜੋਸ਼ ਅਤੇ ਉਤਸ਼ਾਹ ਨਾਲ ਚਲਾਈ ਗਈ।
ਇਸ ਮੁਹਿੰਮ ਦੌਰਾਨ ਵਿਭਾਗ ਅਤੇ ਇਸ ਦੀਆਂ ਸੰਸਥਾਵਾਂ ਦੇ ਖੇਤਰੀ ਦਫ਼ਤਰਾਂ 'ਤੇ ਜ਼ੋਰ ਦਿੱਤਾ ਗਿਆ। ਦੂਰ-ਦੁਰਾਡੇ ਦੀਆਂ ਵਿਭਿੰਨ ਥਾਵਾਂ 'ਤੇ ਸਫ਼ਾਈ ਮੁਹਿੰਮ ਚਲਾਈ ਗਈ। ਇਸ ਮੁਹਿੰਮ ਦੀ ਮੁੱਖ ਗੱਲ ਕਰਮਚਾਰੀਆਂ, ਖੇਡ ਪ੍ਰੇਮੀਆਂ ਅਤੇ ਆਮ ਲੋਕਾਂ ਦੀ ਵਿਆਪਕ ਸ਼ਮੂਲੀਅਤ ਰਹੀ। ਮੁਹਿੰਮ ਦੀ ਪ੍ਰਾਪਤੀ ਅਤੇ ਪ੍ਰਗਤੀ ਦੀ ਉੱਚ ਪੱਧਰ 'ਤੇ ਨਿਗਰਾਨੀ ਕੀਤੀ ਗਈ ਅਤੇ ਪ੍ਰਸ਼ਾਸਨਿਕ ਸੁਧਾਰਾਂ ਅਤੇ ਜਨਤਕ ਸ਼ਿਕਾਇਤਾਂ ਵਿਭਾਗ ਦੁਆਰਾ ਬਣਾਏ ਗਏ ਐੱਸਸੀਪੀਡੀਐੱਮ ਪੋਰਟਲ ਵਿੱਚ ਅੱਪਡੇਟ ਅੱਪਲੋਡ ਕੀਤੇ ਗਏ। ਸਵੱਛਤਾ ਅਭਿਆਨ ਦੇ ਬੈਨਰ ਹੇਠ ਇੱਕ ਪਲੌਗ ਰਨ ਗਤੀਵਿਧੀ ਵੀ ਕਰਵਾਈ ਗਈ। ਇਸ ਮੁਹਿੰਮ ਦੇ ਵਿਆਪਕ ਪ੍ਰਚਾਰ ਲਈ ਸੋਸ਼ਲ ਮੀਡੀਆ ਦੀ ਵੀ ਸ਼ਮੂਲੀਅਤ ਰਹੀ। ਇਸ ਵਿਭਾਗ ਅਤੇ ਇਸ ਦੀਆਂ ਸੰਸਥਾਵਾਂ ਦੁਆਰਾ ਬਕਾਇਆ ਮਾਮਲਿਆਂ ਦੇ ਨਿਪਟਾਰੇ ਅਤੇ ਸਫ਼ਾਈ ਵਿੱਚ ਮਹੱਤਵਪੂਰਨ ਪ੍ਰਗਤੀ ਹਾਸਲ ਕੀਤੀ ਗਈ ਹੈ।
ਖੇਡ ਵਿਭਾਗ ਆਉਣ ਵਾਲੇ ਸਮੇਂ ਵਿੱਚ ਫਿੱਟ  ਅਤੇ ਕੂੜਾ-ਮੁਕਤ  ਭਾਰਤ ਦੇ ਵਿਚਾਰ ਨੂੰ ਨਵੀਆਂ ਉਚਾਈਆਂ 'ਤੇ ਲਿਜਾਣਾ ਚਾਹੁੰਦਾ ਹੈ।
ਖੇਡ ਵਿਭਾਗ ਵਿੱਚ ਸਫਾਈ ਅਭਿਆਨ  ਦੌਰਾਨ ਦੀਆਂ ਕੁਝ ਤਸਵੀਰਾਂ ਹੇਠ ਲਿਖੇ ਅਨੁਸਾਰ ਹਨ:
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨ ਤੇ ਟੈਕਨੋਲੋਜੀ ਮੰਤਰਾਲਾ ਉੱਤਰ–ਪੂਰਬ ’ਚ ਆਪਣੀ ਕਿਸਮ ਦਾ ਪਹਿਲਾ ‘ਸੈਂਟਰ ਆੱਵ੍ ਐਕਸੇਲੈਂਸ’ ਸਥਾਪਤ ਕਰੇਗਾ
ਵਿਗਿਆਨ ਤੇ ਟੈਕਨੋਲੋਜੀ ਮੰਤਰਾਲਾ ਉੱਤਰ–ਪੂਰਬ ’ਚ ਆਪਣੀ ਕਿਸਮ ਦਾ ਪਹਿਲਾ ‘ਸੈਂਟਰ ਆੱਵ੍ ਐਕਸੇਲੈਂਸ’ ਸਥਾਪਤ ਕਰੇਗਾ।
‘ਸੈਂਟਰ ਫ਼ਾਰ ਬਾਇਓ–ਰੀਸੋਰਸਜ਼ ਸਸਟੇਨੇਬਲ ਡਿਵੈਲਪਮੈਂਟ ਨੂੰ ‘ਸੈਂਟਰ ਆੱਫ਼ ਐਕਸੇਲੈਂਸ’ ਵਜੋਂ ਸਥਾਪਤ ਕਰਨ ਦੇ ਵੱਕਾਰੀ ਪ੍ਰੋਜੈਕਟ ਨੂੰ ਬਾਇਓਟੈਕਨੋਲੋਜੀ ਵਿਭਾਗ ਵੱਲੋਂ ਪ੍ਰਵਾਨਗੀ ਦਿੱਤੀ ਗਈ ਸੀ ਅਤੇ ਛੇਤੀ ਹੀ ਰਸਮੀ ਉਦਘਾਟਨ ਲਈ ਮੁਕੰਮਲ ਹੈ। ਇਸ ਪ੍ਰੋਜੈਕਟ ਦਾ ਸਹੀ ਸਥਾਨ ਅਰੁਣਾਚਲ ਪ੍ਰਦੇਸ਼ ਦੇ ਪਾਪੁਮ ਪਾਰੇ ਦੇ ਕਿਮਿਨ ਵਿਖੇ ਹੈ ਅਤੇ ਨਵੀਂ ਇਮਾਰਤ ਤੇ ਹੋਰ ਬੁਨਿਆਦੀ ਢਾਂਚੇ ਦਾ ਨਿਰਮਾਣ ਮੁਕੰਮਲ ਹੋ ਚੁੱਕਾ ਹੈ। ਇਹ ਲਗਭਗ 50 ਕਰੋੜ ਰੁਪਏ ਦੀ ਲਾਗਤ ਨਾਲ ਤਿਆਰ ਹੋਇਆ ਹੈ ਤੇ ਇਸ ਲਈ ਫ਼ੰਡਿੰਗ ਏਜੰਸੀ ਬਾਇਓਟੈਕਨੋਲੋਜੀ ਵਿਭਾਗ, ਭਾਰਤ ਸਰਕਾਰ ਹੈ।
ਸੀਨੀਅਰ ਸੰਸਦ ਮੈਂਬਰ, ਲੋਕ ਸਭਾ ਤਾਪਿਰ ਗਾਓ, ਸੰਸਦ ਮੈਂਬਰ, ਰਾਜ ਸਭਾ ਨਾਬਮ ਰੇਬੀਆ ਅਤੇ ਅਰੁਣਾਚਲ ਪ੍ਰਦੇਸ਼ ਸਟੇਟ ਕੌਂਸਲ ਫ਼ਾਰ ਸਾਇੰਸ ਐਂਡ ਟੈਕਨੋਲੋਜੀ ਦੇ ਚੇਅਰਮੈਨ ਬਾਮੰਗ ਮੰਘਾ ਦੀ ਅਗਵਾਈ ਹੇਠ ਇੱਕ ਵਫ਼ਦ ਨੇ ਅੱਜ ਕੇਂਦਰੀ ਵਿਗਿਆਨ ਤੇ ਟੈਕਨੋਲੋਜੀ ਰਾਜ ਮੰਤਰੀ , ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ , ਪ੍ਰਧਾਨ ਮੰਤਰੀ ਦਫ਼ਤਰ, ਪਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਤੇ ਪੁਲਾੜ ਮਾਮਲਿਆਂ ਦੇ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨਾਲ ਮੁਲਾਕਾਤ ਕੀਤੀ ਅਤੇ ਆਪਣੇ ਵੱਲੋਂ ਤੇ ਖ਼ਾਸ ਤੌਰ ’ਤੇ ਅਰੁਣਾਚਲ ਪ੍ਰਦੇਸ਼ ਤੇ ਸਮੁੱਚੇ ਉੱਤਰ–ਪੂਰਬੀ ਖੇਤਰ ਦੀ ਜਨਤਾ ਦੀ ਤਰਫ਼ੋਂ ਉਨ੍ਹਾਂ ਦਾ ਧੰਨਵਾਦ ਕੀਤਾ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਉੱਤਰ–ਪੂਰਬ ਨੂੰ ਨਾ ਕੇਵਲ ਉੱਚ–ਤਰਜੀਹ ਦਿੱਤੀ ਹੈ, ਸਗੋਂ ਬੁਨਿਆਦੀ ਢਾਂਚੇ ਦੇ ਵਿਕਾਸ ਲਈ ਨਵੀਨਤਮਕ ਟੈਕਨੋਲੋਜੀ ਦਾ ਉਪਯੋਗ ਕਰਨ ਅਤੇ ਚੱਲ ਰਹੇ ਪ੍ਰੋਜੈਕਟਾਂ ਦੇ ਮੁੱਲ–ਵਾਧੇ ਦਾ ਸੱਦਾ ਵੀ ਦਿੱਤਾ। ਇਸੇ ਲਈ, ਇਸ ਉਦੇਸ਼ ਵਾਸਤੇ ਇਹ ਅਹਿਮ ਹੈ ਕਿ ਇਸ ਖੇਤਰ ਦਾ ਆਪਣਾ ਖ਼ੁਦ ਦੇ ਟੈਕਨੋਲੋਜੀ ਰੀਸੋਰਸ ਸੈਂਟਰ ਹੋਣੇ ਚਾਹੀਦੇ ਹਨ ਤੇ ਪ੍ਰਸਤਾਵਿਤ ‘ਸੈਂਟਰ ਆੱਵ੍ ਐਕਸੇਲੈਂਸ’ ਇਸੇ ਉਦੇਸ਼ ਦੀ ਪੂਰਤੀ ਕਰਦਾ ਹੈ।
ਮੰਤਰੀ ਨੇ ਕਿਹਾ ਕਿ ਮੋਦੀ ਸਰਕਾਰ ਦੌਰਾਨ ਸਪੇਸ ਟੈਕਨੋਲੋਜੀ ਅਤੇ ਸੈਟੇਲਾਇਟ ਇਮੇਜਿੰਗ ਸਮੇਤ ਬਹੁਤ ਸਾਰੇ ਪ੍ਰੋਜੈਕਟ ਮੁਕੰਮਲ ਕਰਨ ਵਿੱਚ ਤੇਜ਼ੀ ਲਿਆਂਦੀ ਗਈ ਤੇ ਵਿਭਿੰਨ ਕਿਸਮ ਦੀਆਂ ਤਕਨਾਲੋਜੀਆਂ ਦੇ ਵੱਧ ਤੋਂ ਵੱਧ ਉਪਯੋਗ ਦੁਆਰਾ ਛੇਤੀ ਮੁਕੰਮਲ ਕੀਤੇ ਗਏ। ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਇੱਕ ਸਮੇਂ ’ਤੇ ਫ਼ੰਡਾਂ ਦੀ ਬੇਨਿਯਮੀ ਨਾਲ ਸਬੰਧਤ ਦੋਸ਼ ਤੇ ਮੋੜਵੇਂ–ਦੂਸ਼ਣ ਲਾਏ ਗਏ ਸਨ। ਪਰ ਹੁਣ, ਉਦਾਹਰਣ ਵਜੋਂ, ਅਸੀਂ ਸੈਟੇਲਾਇਟ ਇਮੇਜਿੰਗ ਰਾਹੀਂ ‘ਉਪਯੋਗਤਾ ਪ੍ਰਮਾਣ–ਪੱਤਰ’  ਹਾਸਲ ਕਰਨ ਅਤੇ ਈ–ਆਫ਼ਿਸ ਅਤੇ ਹੋਰ ਇਲੈਕਟ੍ਰੌਨਿਕ ਸਾਧਨਾਂ ਰਾਹੀਂ ਪ੍ਰੋਜੈਕਟ ਪ੍ਰਵਾਨ ਕਰਨ ਦੀ ਪ੍ਰਕਿਰਿਆ ਵਿੱਚ ਤੇਜ਼ੀ ਲਿਆਉਣ ਦਾ ਇੱਕ ਪ੍ਰਬੰਧ ਕਾਇਮ ਕੀਤਾ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਬਾਇਓਟੈਕਨੋਲੋਜੀ ਵਿਭਾਗ ਵੱਲੋਂ ਬਾਇਓ–ਰੀਸੋਰਸ ਸੈਂਟਰ ਦੀ ਸਥਾਪਨਾ ਨਾਲ ਸਮੁੱਚਾ ਉੱਤਰ–ਪੂਰਬੀ ਖੇਤਰ ਵੱਧ ਤੋਂ ਆਪਣੇ ਫਲਾਂ ਤੇ ਆਰਗੈਨਿਕ ਭੋਜਨ ਦੀ ਸੰਭਾਵਨਾ ਦੀ ਵਰਤੋਂ ਕਰਨ ਦੇ ਯੋਗ ਹੋਵੇਗਾ। ਇਸ ਤੋਂ ਇਲਾਵਾ, ਇਸ ਬਹੁਤ ਸਾਰੇ ਵਿਸ਼ਾਲ ਖੇਤਰਾਂ ਦੀ ਖੋਜ–ਪੜਚੋਲ ਕਰਨ ਤੇ ਵਿਭਿੰਨ ਜੀਵਾਂ ਤੇ ਵਿਭਿੰਨ ਪੌਦਿਆਂ ਸਮੇਤ ਘੱਟ–ਜਾਣੀਆਂ ਜਾਂਦੀਆਂ ਜਾਂ ਅਣਪਛਾਤੀਆਂ ਨਵੀਂਆਂ ਪ੍ਰਜਾਤੀਆਂ ਲੱਭਣ ਵਿੱਚ ਵੀ ਮਦਦ ਮਿਲੇਗੀ।। ਇਸ ਨਾਲ ਸਮੁੱਚੇ ਉੱਤਰ–ਪੂਰਬੀ ਖੇਤਰ ਦੀ ਜਨਤਾ ਦੀ ਸਭਿਆਚਾਰਕ, ਸਮਾਜਕ ਤੇ ਆਰਥਿਕ ਸਥਿਤੀ ਵਿੱਚ ਸੁਧਾਰ ਹੋਵੇਗਾ।
<><><><><>
ਐੱਸਐੱਨਸੀ/ਟੀਐੱਮ/ਆਰਆਰ
(Visitor Counter : 158
ਰੇਲ ਮੰਤਰਾਲਾ
ਰੇਲਵੇ ਵਿਕਾਸ ਨਿਗਮ ਲਿਮਿਟਿਡ  ਨੂੰ ਨਵਰਤਨ ਦਾ ਦਰਜਾ ਮਿਲਿਆ
ਰੇਲਵੇ ਮੰਤਰਾਲੇ ਦੇ ਕੇਂਦਰੀ ਜਨਤਕ ਖੇਤਰ ਦੇ ਉਪਕ੍ਰਮ ਰੇਲ ਵਿਕਾਸ ਨਿਗਮ ਲਿਮਿਟਿਡ  ਨੂੰ ਨਵਰਤਨ ਕੰਪਨੀ ਦਾ ਦਰਜਾ ਹਾਸਲ ਹੋ ਗਿਆ ਹੈ।
ਆਰਵੀਐੱਨਐੱਲ ਨੂੰ 24 ਜਨਵਰੀ, 2003 ਨੂੰ ਪੀਐੱਸਯੂ ਦੇ ਰੂਪ ਵਿੱਚ ਸ਼ਾਮਲ ਕੀਤਾ ਗਿਆ ਸੀ, ਜਿਸ ਦਾ ਉਦੇਸ਼ ਫਾਸਟ ਟ੍ਰੈਕ ਅਧਾਰ ‘ਤੇ ਰੇਲਵੇ ਦੇ ਬੁਨਿਆਦੀ ਢਾਂਚੇ ਦੀਆਂ ਸਮਰੱਥਾਵਾਂ ਦੇ ਨਿਰਮਾਣ ਅਤੇ ਵਾਧੇ ਨਾਲ ਸਬੰਧਿਤ ਪ੍ਰੋਜੈਕਟਾਂ ਦਾ ਲਾਗੂਕਰਨ ਅਤੇ ਐੱਸਪੀਵੀ ਪ੍ਰੋਜੈਕਟਾਂ ਲਈ ਵਾਧੂ ਬਜਟੀ ਸੰਸਾਧਨਾਂ ਨੂੰ ਜੁਟਾਉਣਾ ਸੀ। ਬੋਰਡ ਆਵ੍ ਡਾਇਰੈਕਟਰਸ ਦੀ ਨਿਯੁਕਤੀ ਦੇ ਨਾਲ 2005 ਵਿੱਚ ਕੰਪਨੀ ਦਾ ਸੰਚਾਲਨ ਸ਼ੁਰੂ ਹੋਇਆ ਸੀ। ਕੰਪਨੀ ਨੂੰ ਸਤੰਬਰ, 2013 ਵਿੱਚ ਮਿੰਨੀ ਰਤਨ ਦਾ ਦਰਜਾ ਦਿੱਤਾ ਗਿਆ ਸੀ। ਕੰਪਨੀ ਦੀ ਅਧਿਕਾਰਤ ਸ਼ੇਅਰ ਪੂੰਜੀ 3000ਕਰੋੜ ਰੁਪਏ ਹੈ, ਜਿਸ ਦੀ ਅਦਾਇਗੀ ਸ਼ੇਅਰ ਪੂੰਜੀ 2085 ਕਰੋੜ ਰੁਪਏ ਹੈ।
ਆਰਵੀਐੱਨਐੱਲ ਨੂੰ ਹੇਠ ਲਿਖੇ ਕੰਮ ਸੌਂਪੇ ਗਏ ਹਨ:
i. ਪੂਰੇ ਪ੍ਰੋਜੈਕਟ ਜੀਵਨ ਚੱਕਰ ਨੂੰ ਕਵਰ ਕਰਨ ਵਾਲੇ ਪ੍ਰੋਜੈਕਟ ਦਾ ਵਿਕਾਸ ਕਰਨਾ ਅਤੇ ਕਾਰਜਾਂ ਨੂੰ ਲਾਗੂ ਕਰਨਾ।
ii. ਜੇਕਰ ਜ਼ਰੂਰੀ ਹੋਵੇ, ਤਾਂ ਵਿਅਕਤੀਗਤ ਕਾਰਜਾਂ ਲਈ ਪ੍ਰੋਜੈਕਟ ਕੇਂਦ੍ਰਿਤ ਐੱਸਵੀਪੀ ਬਣਾਉਣਾ।
iii. ਆਰਵੀਐੱਨਐੱਲ ਦੁਆਰਾ ਇੱਕ ਰੇਲਵੇ ਪ੍ਰੋਜੈਕਟ ਪੂਰਾ ਕੀਤੇ ਜਾਣ ‘ਤੇ, ਸਬੰਧਿਤ ਖੇਤਰੀ ਰੇਲਵੇ ਇਸ ਦਾ ਸੰਚਾਲਨ ਅਤੇ ਰੱਖ-ਰਖਾਓ ਕਰੇਗਾ।
ਆਰਵੀਐੱਨਐੱਲ ਨੂੰ “ਨਵਰਤਨ” ਦਾ ਦਰਜਾ ਮਿਲਣ ਨਾਲ ਉਸ ਦੇ ਅਧਿਕਾਰ, ਸੰਚਾਲਨ ਦੀ ਸੁਤੰਤਰਤਾ ਅਤੇ ਵਿੱਤੀ ਖੁਦਮੁਖਤਿਆਰੀ ਵਿੱਚ ਵਾਧਾ ਹੋਇਆ ਹੈ, ਜਿਸ ਨਾਲ ਆਰਵੀਐੱਨਐੱਲ ਦੀ ਤਰੱਕੀ ਨੂੰ ਕਾਫੀ ਹੁਲਾਰਾ ਮਿਲੇਗਾ। ਇਹ ਵਿਸ਼ੇਸ਼ ਰੂਪ ਨਾਲ ਇਸ ਲਈ ਵੀ ਅਹਿਮ ਹੈ, ਕਿਉਂਕਿ ਆਰਵੀਐੱਨਐੱਲ ਰੇਲਵੇ ਤੋਂ ਅਗਾਂਹ ਅਤੇ ਇੱਥੋਂ ਤੱਕ ਕਿ ਵਿਦੇਸ਼ਾਂ ਵਿੱਚ ਸਥਿਤ ਪ੍ਰੋਜੈਕਟਾਂ ਵਿੱਚ ਵੀ ਆਪਣਾ ਵਿਸਤਾਰ ਕਰ ਰਹੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦਿਉ ਦੇ ਵਿਸ਼ੇਸ਼ ਸੰਦਰਭ ਵਿੱਚ, ਤਟੀ ਸਵੱਛਤਾ ਅਤੇ ਵਿਕਾਸ ‘ਤੇ ਇੱਕ ਜ਼ਿਕਰਯੋਗ ਟਵੀਟ ਥ੍ਰੈੱਡ ਸਾਂਝਾ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦਿਉ ਦੇ ਵਿਸ਼ੇਸ਼ ਸੰਦਰਭ ਵਿੱਚ, ਤਟੀ ਸਵੱਛਤਾ ਅਤੇ ਵਿਕਾਸ ‘ਤੇ ਇੱਕ ਜ਼ਿਕਰਯੋਗ ਟਵੀਟ ਥ੍ਰੈੱਡ ਸਾਂਝਾ ਕੀਤਾ ਹੈ।
ਦਮਨ ਅਤੇ ਦਿਉ ਦੇ ਸਾਂਸਦ ਮੈਂਬਰ, ਸ਼੍ਰੀ ਲਾਲੂਭਾਈ ਪਟੇਲ ਦੇ ਬਲੂ ਫਲੈਗ ਸਮੁੰਦਰ-ਤਟਾਂ ਬਾਰੇ ਇੱਕ ਟਵੀਟ ਥ੍ਰੈੱਡ ਨੂੰ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਦਿਉ ਦੇ ਵਿਸ਼ੇਸ਼ ਸੰਦਰਭ ਵਿੱਚ ਤਟੀ ਸਵੱਛਤਾ ਅਤੇ ਵਿਕਾਸ ‘ਤੇ, ਇੱਕ ਜ਼ਿਕਰਯੋਗ ਟਵੀਟ ਥ੍ਰੈੱਡ, ਜਿੱਥੇ ਸ਼ਾਨਦਾਰ ਸਮੁੰਦਰ-ਤਟ ਅਤੇ ਸਮੁੰਦਰੀ ਕਿਨਾਰੇ ਹਨ। ਇਹ ਦਿਖਾਉਂਦਾ ਹੈ ਕਿ ਕਿਵੇਂ ਸਮੂਹਿਕ ਪ੍ਰਯਤਨਾਂ ਨਾਲ ਮਾਨਸਿਕਤਾ ਵਿੱਚ ਬਦਲਾਵ ਆਉਂਦਾ ਹੈ ਅਤੇ ਪੂਰੇ ਸਮਾਜ ਨੂੰ ਲਾਭ ਹੁੰਦਾ ਹੈ।”
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਖੇਡ ਮੰਤਰੀ ਸ਼੍ਰੀ ਕਿਰੇਨ ਰਿਜਿਜੂ ਨੇ ਐਂਟੀ-ਡੋਪਿੰਗ ਦੇ ਮਿਆਰਾਂ ਨੂੰ ਮਜ਼ਬੂਤ ਕਰਨ ਲਈ ਐੱਨਡੀਟੀਐੱਲ ਅਤੇ ਐੱਨਆਈਪੀਈਆਰ, ਗੁਹਾਟੀ ਦੁਆਰਾ ਬਣਾਈ ਫਸਟ ਰੈਫਰੈਂਸ ਮੈਟੀਰੀਅਲ ਦੀ ਸ਼ੁਰੂਆਤ ਕੀਤੀ
ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਮੰਤਰੀ ਸ਼੍ਰੀ ਕਿਰੇਨ ਰਿਜਿਜੂ ਨੇ ਨੈਸ਼ਨਲ ਡੋਪ ਟੈਸਟਿੰਗ ਲੈਬਾਰਟਰੀ  ਅਤੇ ਨੈਸ਼ਨਲ ਇੰਸਟੀਟੀਊਟ ਆਫ਼ ਫਾਰਮਾਸਿਊਟੀਕਲ ਐਜੂਕੇਸ਼ਨ ਐਂਡ ਰਿਸਰਚ , ਗੁਹਾਟੀ ਦੇ ਸਹਿਯੋਗੀ ਯਤਨਾਂ ਸਦਕਾ ਐਂਟੀ-ਡੋਪਿੰਗ ਦੇ ਖੇਤਰ ਵਿੱਚ ਰਸਾਇਣਕ ਟੈਸਟਿੰਗ ਵਿੱਚ ਵਰਤੋਂ ਲਈ ਇੱਕ ਮਹੱਤਵਪੂਰਣ ਰੈਫਰੈਂਸ ਮੈਟੀਰੀਅਲ ਦੀ ਸ਼ੁਰੂਆਤ ਕੀਤੀ।
ਇਸ ਰੈਫਰੈਂਸ ਮੈਟੀਰੀਅਲ  ਨੂੰ ਐੱਨਡੀਟੀਐੱਲ ਦੁਆਰਾ ਵਿਸ਼ਵ ਪੱਧਰ ’ਤੇ ਬਹੁਤ ਘੱਟ ਉਪਲਬਧ ਆਰਐੱਮ ਵਜੋਂ ਪਛਾਣਿਆ ਗਿਆ ਹੈ ਅਤੇ ਇਹ ਵਰਲਡ ਐਂਟੀ ਡੋਪਿੰਗ ਏਜੰਸੀ  ਦੁਆਰਾ ਮਾਨਤਾ ਪ੍ਰਾਪਤ ਪ੍ਰਯੋਗਸ਼ਾਲਾਵਾਂ ਵਿੱਚ ਐਂਟੀ-ਡੋਪਿੰਗ ਮਿਆਰਾਂ ਨੂੰ ਮਜ਼ਬੂਤ ਕਰਨ ਲਈ ਵਰਤਿਆ ਜਾਵੇਗਾ| ਐੱਨਡੀਟੀਐੱਲ ਅਤੇ ਐੱਨਆਈਪੀਈਆਰ ਗੁਹਾਟੀ ਦੇ ਵਿਚਕਾਰ ਸਹਿਮਤੀ ਪੱਤਰ ’ਤੇ ਅਗਸਤ 2020 ਨੂੰ ਦਸਤਖਤ ਕੀਤੇ ਗਏ ਸਨ ਜਿਸ ਵਿੱਚ 3 ਸਾਲਾਂ ਦੀ ਮਿਆਦ ਦੇ ਦੌਰਾਨ 20 ਬਹੁਤ ਘੱਟ ਉਪਲਬਧ ਰੈਫਰੈਂਸ ਮਟੀਰੀਅਲ  ਦਾ ਸੰਸਲੇਸ਼ਣ ਕਰਨ ਦਾ ਪ੍ਰਸਤਾਵ ਹੈ| ਇਹ ਆਰਐੱਮ ਕੁਆਲਟੀ ਕੰਟਰੋਲ ਦੇ ਉਦੇਸ਼ਾਂ ਲਈ ਡੋਪ ਟੈਸਟਿੰਗ ਦੌਰਾਨ ਵਿੱਚ ਲਾਜ਼ਮੀ ਤੌਰ ’ਤੇ ਵਰਤੇ ਜਾਂਦੇ ਹਨ ਅਤੇ ਇਸ ਲਈ ਵਿਸ਼ਵ ਪੱਧਰ ’ਤੇ ਸਪੋਰਟਸ ਡੋਪ ਟੈਸਟਿੰਗ ਵਿੱਚ ਇਨ੍ਹਾਂ ਦੀ ਉਪਲਬਧਤਾ ਸੰਵੇਦਨਸ਼ੀਲ ਰਹਿੰਦੀ ਹੈ|
ਇਨ੍ਹਾਂ ਆਰਐੱਮ ਦੀ ਉਪਲਬਧਤਾ ਐਂਟੀ-ਡੋਪਿੰਗ ਪ੍ਰਯੋਗਸ਼ਾਲਾਵਾਂ ਨੂੰ ਉਨ੍ਹਾਂ ਦੀ ਜਾਂਚ ਸਮਰੱਥਾ ਨੂੰ ਮਜ਼ਬੂਤ ਕਰਨ ਵਿੱਚ ਸਹਾਇਤਾ ਕਰੇਗੀ| ਇਹ ਖੇਡਾਂ ਵਿੱਚ ਨਿਰਪੱਖ ਖੇਡ ਨੂੰ ਉਤਸ਼ਾਹਤ ਕਰਨ ਦੇ ਵੱਡੇ ਕਾਰਜ ਵਿੱਚ ਸਹਾਇਤਾ ਕਰੇਗਾ|
“ਇਹ ਸਾਡੇ ਸਾਰਿਆਂ ਲਈ ਇੱਕ ਖ਼ਾਸ ਪਲ ਹੈ। ਸਮੱਗਰੀ ਛੋਟੀ ਹੈ ਪਰ ਪ੍ਰਭਾਵ ਵੱਡਾ ਹੈ| ਸਪੋਰਟਸਮੈਨਸ਼ਿਪ ਦਾ ਅਰਥ ਹੈ ਸਾਫ਼ ਖੇਡ ਅਤੇ ਕੋਈ ਧੋਖਾਧੜੀ ਨਹੀਂ| ਮੈਂ ਐੱਨਡੀਟੀਐੱਲ ਅਤੇ ਐੱਨਆਈਪੀਈਆਰ - ਜੀ ਵਿਚਲੇ ਸਾਰੇ ਵਿਗਿਆਨੀਆਂ ਨੂੰ 20 ਰੈਫਰੈਂਸ ਸਮੱਗਰੀ ਵਿੱਚੋਂ ਇੱਕ ਤਿਆਰ ਕਰਨ ਲਈ ਵਧਾਈ ਦਿੰਦਾ ਹਾਂ,” ਸ਼੍ਰੀ ਕਿਰੇਨ ਰਿਜਿਜੂ ਨੇ ਕਿਹਾ।
ਪਹਿਲੇ ਹੀ ਮੌਕੇ ’ਤੇ ਵਿਸ਼ਵਵਿਆਪੀ ਪੱਧਰ ’ਤੇ ਮਾਨਤਾ ਪ੍ਰਾਪਤ ਡੋਪ ਟੈਸਟਿੰਗ ਪ੍ਰਯੋਗਸ਼ਾਲਾਵਾਂ ਨੂੰ ਇਸ ਸਵਦੇਸ਼ੀ ਤੌਰ ’ਤੇ ਵਿਕਸਤ ਕੀਤੇ ਗਏ 5 ਮਿਲੀਗ੍ਰਾਮ ਆਰਐੱਮ ਨੂੰ ਮੁਫ਼ਤ ਵਿੱਚ ਵੰਡਣ ਦਾ ਫੈਸਲਾ ਵੀ ਕੀਤਾ ਗਿਆ ਹੈ। ਇਹ ਨਾ ਸਿਰਫ ਡੋਪਿੰਗ ਦੇ ਵਿਰੁੱਧ ਲੜਨ ਦੇ ਭਾਰਤ ਦੇ ਸੰਕਲਪ ਨੂੰ ਮਜ਼ਬੂਤ ਕਰੇਗਾ ਬਲਕਿ ਸਾਰਿਆਂ ਵਿੱਚ ਏਕਤਾ ਦੀ ਭਾਵਨਾ ਪੈਦਾ ਕਰੇਗਾ। ਆਪਣੇ ਮਾਣ ਦਾ ਪ੍ਰਗਟਾਵਾ ਕਰਦਿਆਂ ਸ਼੍ਰੀ ਰਿਜਿਜੂ ਨੇ ਅੱਗੇ ਕਿਹਾ, “ਇਹ ਬਹੁਤ ਵੱਡੀ ਗੱਲ ਹੈ ਕਿ ਉਤਪਾਦ ਮੁਫ਼ਤ ਵਿੱਚ ਵੰਡਿਆ ਜਾਵੇ। ਬਹੁਤ ਸਾਰੀ ਸਦਭਾਵਨਾ ਪੈਦਾ ਕੀਤੀ ਜਾਏਗੀ| ਸਾਡੇ ਕੋਲ ਵਾਡਾ ਦੀਆਂ ਸਾਰੀਆਂ ਲੈਬਾਂ ਵਿੱਚ ਨੈਤਿਕ ਅਧਿਕਾਰ ਅਤੇ ਉਚਿਤ ਸਥਾਨ ਹੈ ਅਤੇ ਸਾਨੂੰ ਮਾਣ ਕਿ ਅਸੀਂ ‘ਵਾਸੂਧੈਵ ਕੁਟੰਬਕਮ - ਸਾਰਾ ਸੰਸਾਰ ਸਾਡਾ ਪਰਿਵਾਰ ਹੈ’ ਦੀ ਆਪਣੀ ਰਵਾਇਤ ਦੇ ਅਨੁਸਾਰ ਕਰ ਰਹੇ ਹਾਂ।”
ਐੱਨਡੀਟੀਐੱਲ ਨੇ ਭਾਰਤ ਦੀਆਂ ਪ੍ਰਮੁੱਖ ਵਿਗਿਆਨਕ ਸੰਸਥਾਵਾਂ ਦੇ ਸਹਿਯੋਗ ਨਾਲ ਆਪਣੀਆਂ ਖੋਜ ਗਤੀਵਿਧੀਆਂ ਨੂੰ ਹੋਰ ਮਜ਼ਬੂਤ ਕਰਨ ਲਈ ਕਈ ਪਹਿਲਕਦਮੀਆਂ ਕੀਤੀਆਂ ਹਨ ਅਤੇ ਕੋਲੋਨ, ਟੋਕਿਓ ਅਤੇ ਰੋਮ ਵਿੱਚ ਵਾਡਾ ਦੀਆਂ ਹੋਰ ਪ੍ਰਵਾਨਿਤ ਪ੍ਰਯੋਗਸ਼ਾਲਾਵਾਂ ਨਾਲ ਮਿਲ ਕੇ ਕੰਮ ਸ਼ੁਰੂ ਕੀਤਾ ਹੈ ਅਤੇ ਡੋਪਿੰਗ ਵਿਰੋਧੀ ਯਤਨਾਂ ਨੂੰ ਅੱਗੇ ਵਧਾਉਣ ਲਈ ਸੋਚ ਅਤੇ ਵਿਚਾਰਾਂ ਦਾ ਆਦਾਨ-ਪ੍ਰਦਾਨ ਕੀਤਾ ਹੈ। ਸ਼੍ਰੀ ਰਿਜਿਜੂ ਨੇ ਸਮਾਗਮ ਦੌਰਾਨ ਐੱਨਡੀਟੀਐੱਲ ਦਾ ਨਿਊਜ਼ ਲੈਟਰ ਵੀ ਜਾਰੀ ਕੀਤਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾਰਾਸ਼ਟਰ ਦੇ ਭਿਵੰਡੀ ਵਿੱਚ ਇਮਾਰਤ ਢਹਿਣ ਕਾਰਨ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਹਾਰਾਸ਼ਟਰ ਦੇ ਭਿਵੰਡੀ ਵਿੱਚ ਇਮਾਰਤ ਢਹਿਣ ਕਾਰਨ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ,
"ਮਹਾਰਾਸ਼ਟਰ ਦੇ ਭਿਵੰਡੀ ਵਿੱਚ ਇਮਾਰਤ ਦੇ ਢਹਿਣ ਤੋਂ ਦੁਖੀ ਹਾਂ। ਦੁਖੀ ਪਰਿਵਾਰਾਂ ਪ੍ਰਤੀ ਸੰਵੇਦਨਾਵਾਂ। ਜ਼ਖਮੀਆਂ ਦੇ ਜਲਦੀ ਠੀਕ ਹੋਣ ਦੀ ਪ੍ਰਾਰਥਨਾ ਕਰਦਾ ਹਾਂ। ਬਚਾਅ ਕਾਰਜ ਜਾਰੀ ਹਨ ਅਤੇ ਪ੍ਰਭਾਵਿਤ ਲੋਕਾਂ ਨੂੰ ਹਰ ਸੰਭਵ ਸਹਾਇਤਾ ਦਿੱਤੀ ਜਾ ਰਹੀ ਹੈ।"
https://twitter.com/narendramodi/status/1307895547227828225
ਰਾਸ਼ਟਰਪਤੀ ਸਕੱਤਰੇਤ
ਰਾਸ਼ਟਰਪਤੀ ਭਵਨ ਦੇ ਨਾਲ-ਨਾਲ ਰਾਸ਼ਟਰਪਤੀ ਭਵਨ ਮਿਊਜ਼ੀਅਮ ਕੰਪਲੈਕਸ 1 ਅਗਸਤ 2021 ਤੋਂ ਜਨਤਾ ਦੇ ਦੇਖਣ ਲਈ ਫਿਰ ਤੋਂ ਖੁਲ੍ਹੇਗਾ
ਰਾਸ਼ਟਰਪਤੀ ਭਵਨ ਅਤੇ ਰਾਸ਼ਟਰਪਤੀ ਭਵਨ ਮਿਊਜ਼ੀਅਮ ਕੰਪਲੈਕਸ, ਜੋ 14 ਅਪ੍ਰੈਲ 2021 ਤੋਂ ਕੋਵਿਡ-19 ਦੇ ਕਾਰਨ ਬੰਦ ਹੈ, 1 ਅਗਸਤ 2021 ਤੋਂ ਜਨਤਾ ਦੇ ਦੇਖਣ ਲਈ ਫਿਰ ਤੋਂ ਖੁਲ੍ਹੇਗਾ।
ਰਾਸ਼ਟਰਪਤੀ ਭਵਨ ਦਾ ਦੌਰਾ ਸ਼ਨੀਵਾਰ ਅਤੇ ਐਤਵਾਰ ਨੂੰ  ਪਹਿਲਾਂ ਤੋ ਬੁੱਕ ਕੀਤੇ ਗਏ  ਤਿੰਨ ਟਾਈਮ ਸਲੌਟਸ ਵਿੱਚ ਉਪਲਬਧ ਹੋਵੇਗਾ- 1030-1130 ਵਜੇ, 1230-1330 ਵਜੇ 1430-1530 ਵਜੇ ਅਤੇ ਹਰ ਸਲੌਟ ਵਿੱਚ ਅਧਿਕਤਮ 50 ਸੈਲਾਨੀਆਂ ਦੀ ਸੀਮਾ ਹੋਵੇਗੀ।
ਰਾਸ਼ਟਰਪਤੀ ਭਵਨ ਮਿਊਜ਼ੀਅਮ ਕੰਪਲੈਕਸ ਹਫ਼ਤੇ ਵਿੱਚ ਛੇ ਦਿਨ  ਗਜ਼ਟਿਡ ਛੂਟੀਆਂ ਨੂੰ ਛੱਡ ਕੇ, ਪਹਿਲਾਂ ਤੋਂ ਬੁੱਕ ਕੀਤੇ ਗਏ  ਚਾਰ ਸਲੌਟਸ ਵਿੱਚ ਉਪਲਬਧ ਰਹੇਗਾ- 0930-1100 ਵਜੇ, 1130-1300 ਵਜੇ, 1330-1500 ਵਜੇ ਅਤੇ 1530-1700 ਵਜੇ ਅਤੇ ਹਰ ਸਲੌਟ ਵਿੱਚ ਅਧਿਕਤਮ 50 ਸੈਲਾਨੀਆਂ ਦੀ ਸੀਮਾ ਹੋਵੇਗੀ।
ਸੈਲਾਨੀ https://presidentofindia.nic.in ਜਾਂ https://rashtrapatisachivalaya.gov.in/ ਜਾਂ https://rbmuseum.gov.in/ ਵੈੱਬਸਾਈਟ ‘ਤੇ ਜਾ ਕੇ ਆਪਣੇ ਸਲੋਟ ਔਨਲਾਈਨ ਬੁੱਕ ਕਰ ਸਕਦੇ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਯਾਦਗਾਰੀ ਚਿਨ੍ਹਾਂ ਦੀ ਨਿਲਾਮੀ ਇਸ ਮਹੀਨੇ ਦੀ 12 ਤਾਰੀਖ ਤੱਕ ਵਧਾਈ ਗਈ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦੱਸਿਆ ਹੈ ਕਿ ਪ੍ਰਧਾਨ ਮੰਤਰੀ ਦੇ ਯਾਦਗਾਰੀ ਚਿੰਨ੍ਹਾਂ 2022 ਦੀ ਨਿਲਾਮੀ ਇਸ ਮਹੀਨੇ ਦੀ 12 ਤਾਰੀਖ ਤੱਕ ਵਧਾ ਦਿੱਤੀ ਗਈ ਹੈ।
ਸੱਭਿਆਚਾਰ ਮੰਤਰਾਲੇ ਦੇ ਇੱਕ ਟਵੀਟ ਥ੍ਰੈੱਡ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਇਹ ਉਨ੍ਹਾਂ ਵਿਸ਼ੇਸ਼ ਉਪਹਾਰਾਂ ਵਿੱਚੋਂ ਹੈ, ਜੋ ਮੈਨੂੰ ਵਰ੍ਹਿਆਂ ਤੋਂ ਮਿਲੇ ਹਨ, ਲੋਕਾਂ ਦੀ ਇੱਛਾ ਦਾ ਸਨਮਾਨ ਕਰਦੇ ਹੋਏ ਯਾਦਗਾਰੀ ਚਿੰਨ੍ਹਾਂ ਦੀ ਨਿਲਾਮੀ 12 ਤਾਰੀਖ ਤੱਕ ਵਧਾ ਦਿੱਤੀ ਗਈ ਹੈ। ਇਸ ਵਿੱਚ ਜ਼ਰੂਰ ਹਿੱਸਾ ਲਓ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਸ਼ਿਆਮਜੀ ਕ੍ਰਿਸ਼ਨ ਵਰਮਾ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਸ਼ਿਆਮਜੀ ਕ੍ਰਿਸ਼ਨ ਵਰਮਾ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ। ਪ੍ਰਧਾਨ ਮੰਤਰੀ ਨੇ ਯਾਦ ਕਰਦੇ ਹੋਏ ਕਿਹਾ ਕਿ ਸ਼੍ਰੀ ਸ਼ਿਆਮਜੀ ਕ੍ਰਿਸ਼ਨ ਵਰਮਾ ਦੀਆਂ ਅਸਥੀਆਂ 2003 ਵਿੱਚ ਸਵਿਟਜ਼ਰਲੈਂਡ ਤੋਂ ਭਾਰਤ ਲਿਆਂਦੀਆਂ ਗਈਆਂ ਸਨ ਅਤੇ 2015 ਵਿੱਚ ਇੰਗਲੈਂਡ ਤੋਂ ਉਨ੍ਹਾਂ ਦੀ ਮਰਨ ਉਪਰੰਤ ਬਹਾਲੀ ਦਾ ਸਰਟੀਫਿਕੇਟ ਪ੍ਰਾਪਤ ਕੀਤਾ ਗਿਆ ਸੀ।
ਟਵੀਟਾਂ ਦੀ ਇੱਕ ਲੜੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਮਹਾਨ ਕ੍ਰਾਂਤੀਕਾਰੀ ਅਤੇ ਸੁਤੰਤਰਤਾ ਸੈਨਾਨੀ ਸ਼ਿਆਮਜੀ ਕ੍ਰਿਸ਼ਨ ਵਰਮਾ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀ। ਦੇਸ਼ ਨੂੰ ਗ਼ੁਲਾਮੀ ਤੋਂ ਮੁਕਤ ਕਰਵਾਉਣ ਦੇ ਲਈ ਉਨ੍ਹਾਂ ਨੇ ਆਪਣਾ ਜੀਵਨ ਸਮਰਪਿਤ ਕਰ ਦਿੱਤਾ। ਕ੍ਰਿਤੱਗ ਰਾਸ਼ਟਰ ਆਜ਼ਾਦੀ ਦੀ ਲੜਾਈ ਵਿੱਚ ਉਨ੍ਹਾਂ ਦੇ ਯੋਗਦਾਨ ਨੂੰ ਕਦੇ ਭੁਲਾ ਨਹੀਂ ਸਕੇਗਾ।
ਸ਼ਿਆਮਜੀ ਕ੍ਰਿਸ਼ਨ ਵਰਮਾ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀ।
ਸ਼ਿਆਮਜੀ ਕ੍ਰਿਸ਼ਨ ਵਰਮਾ ਦੀਆਂ ਅਸਥੀਆਂ 2003 ਵਿੱਚ ਸਵਿਜ਼ਰਲੈਂਡ ਤੋਂ ਵਾਪਸ ਲਿਆਉਣ ਦਾ ਅਤੇ 2015 ਵਿੱਚ ਇੰਗਲੈਂਡ ਦੀ ਯਾਤਰਾ ਦੌਰਾਨ ਉਨ੍ਹਾਂ ਦਾ ਮਰਨ ਉਪਰੰਤ ਬਹਾਲੀ ਸਰਟੀਫਿਕੇਟ ਪ੍ਰਾਪਤ ਕਰਨ ਦਾ ਅਵਸਰ ਮੈਨੂੰ ਮਿਲਿਆ, ਜਿਸ ਨੂੰ ਮੈਂ ਆਪਣੇ ਲਈ ਅਸ਼ੀਰਵਾਦ ਮੰਨਦਾ ਹਾਂ। ਇਹ ਜ਼ਰੂਰੀ ਹੈ ਕਿ ਭਾਰਤ ਦੇ ਨੌਜਵਾਨਾਂ ਨੂੰ ਉਨ੍ਹਾਂ ਦੇ ਸਾਹਸ ਅਤੇ ਮਹਾਨਤਾ ਬਾਰੇ ਵਧੇਰੇ ਜਾਣਕਾਰੀ ਹੋਵੇ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਫ਼ਗ਼ਾਨਿਸਤਾਨ ਦੇ ਰਾਸ਼ਟਰਪਤੀ ਦਾ ਧੰਨਵਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕੋਵਿਡ-19 ਐਮਰਜੈਂਸੀ ਫੰਡ ਵਿੱਚ ਯੋਗਦਾਨ ਦੇਣ ਲਈ ਅਫ਼ਗ਼ਾਨਿਸਤਾਨ ਦੇ ਰਾਸ਼ਟਰਪਤੀ, ਸ਼੍ਰੀ ਅਸ਼ਰਫ ਗ਼ਨੀ ਦਾ ਧੰਨਵਾਦ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ, "ਸਾਡੇ ਦੱਖਣ ਏਸ਼ਿਆਈ ਗੁਆਂਢ ਲਈ ਇਕਜੁੱਟਤਾ ਦਿਖਾਉਂਦੇ ਹੋਏ, ਕੋਵਿਡ-19 ਐਮਰਜੈਂਸੀ ਫੰਡ ਵਿੱਚ 1 ਮਿਲੀਅਨ ਡਾਲਰ ਦਾ ਯੋਗਦਾਨ ਦੇਣ ਲਈ ਅਫ਼ਗ਼ਾਨਿਸਤਾਨ ਦਾ ਧੰਨਵਾਦ। ਤਸ਼ੱਕੁਰ ਰਾਸ਼ਟਰਪਤੀ ਅਸ਼ਰਫ ਗ਼ਨੀ।”
https://twitter.com/narendramodi/status/1242007380784746497
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਗਾਂਧੀ ਸਮ੍ਰਿਤੀ ਵਿੱਚ ਪ੍ਰਾਰਥਨਾ ਸਭਾ ਵਿੱਚ ਸ਼ਾਮਲ ਹੋਏ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਅੱਜ ਨਵੀਂ ਦਿੱਲੀ ਸਥਿਤ ਗਾਂਧੀ ਸਮ੍ਰਿਤੀ ਵਿੱਚ ਆਯੋਜਿਤ ਪ੍ਰਾਰਥਨਾ ਸਭਾ ਵਿੱਚ ਸ਼ਾਮਲ ਹੋਏ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਅੱਜ ਗਾਂਧੀ ਸਮ੍ਰਿਤੀ ਵਿੱਚ ਪ੍ਰਾਰਥਨਾ-ਸਭਾ ਵਿੱਚ ਹਿੱਸਾ ਲਿਆ।”
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਨੇ ਕੇਂਦਰੀ ਵਿਦਿਆਲਿਆਂ ਦੀਆਂ ਚਾਰ ਨਵੀਆਂ ਬਣੀਆਂ ਇਮਾਰਤਾਂ ਦਾ ਕੀਤਾ ਉਦਘਾਟਨ
ਹਰਿਆਣਾ , ਰਾਜਸਥਾਨ ਤੇ ਉਡੀਸ਼ਾ ਸੂਬਿਆਂ ਵਿੱਚ ਨਵੇਂ ਵਿਕਸਿਤ ਕੈਂਪਸਾਂ ਨਾਲ ਤਕਰੀਬਨ 4,000 ਵਿਦਿਆਰਥੀਆਂ ਨੂੰ ਫਾਇਦਾ ਪਹੁੰਚੇਗਾ — ਸਿੱਖਿਆ ਮੰਤਰੀ
- ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ ਵੀਰਵਾਰ ਨੂੰ ਵੀਡੀਓ ਕਾਨਰਫੰਸ ਰਾਹੀਂ 4 ਕੇਂਦਰੀ ਵਿਦਿਆਲਿਆ ਦੀਆਂ ਨਵੀਂਆਂ ਬਣੀਆਂ ਇਮਾਰਤਾਂ ਦਾ ਵਰਚੂਅਲ ਮਾਧਿਅਮ ਰਾਹੀਂ ਉਦਘਾਟਨ ਕੀਤਾ । ਇਹ ਕੇਂਦਰੀ ਵਿਦਿਆਲਿਆਂ ਦੀਆਂ ਚਾਰ ਇਮਾਰਤਾਂ ਤਿੰਨ ਸੂਬਿਆਂ ਵਿੱਚ ਹਨ । ਉਡੀਸ਼ਾ ਦੇ ਕੇ ਵੀ ਨਇਆਗੜ , ਉਡੀਸ਼ਾ ਦੇ ਕੇ ਵੀ ਮਹੁਲਿਦਾ, ਰਾਏ ਰੰਗਪੁਰ , ਰਾਜਸਥਾਨ ਦੇ ਕੇ ਪੀ ਹਨੁਮਾਨਗੜ੍ਹ ਅਤੇ ਹਰਿਆਣਾ ਦੇ ਕੇ ਵੀ ਨੰਬਰ 3 ਫਰੀਦਾਬਾਦ ਵਿੱਚ ਹਨ । ਇਸ ਸਮਾਗਮ ਨੂੰ ਵੀਡੀਓ ਕਾਨਫਰੰਸ ਰਾਹੀਂ ਸੰਬੋਧਨ ਕਰਦਿਆਂ ਸ਼੍ਰੀ ਰਮੇਸ਼ ਪੋਖਰਿਆਲ ‘ਨਿਸ਼ੰਕ’ ਨੇ ਕਿਹਾ ਕਿ 70 ਕਰੋੜ ਰੁਪਏ ਦੀ ਕੁੱਲ ਲਾਗਤ ਨਾਲ ਨਿਰਮਾਣ ਕੀਤੀਆਂ ਇਹ ਚਾਰ ਕੇਂਦਰੀ ਵਿਦਿਆਲਿਆ ਹੁਣ ਤੱਕ ਆਰਜੀ ਇਮਾਰਤਾਂ ਵਿੱਚ ਚੱਲ ਰਹੇ ਹਨ । ਉਹਨਾਂ ਕਿਹਾ ਹਰਿਆਣਾ , ਰਾਜਸਥਾਨ ਤੇ ਉਡੀਸ਼ਾ ਸੂਬਿਆਂ ਦੀ ਇਹ ਨਵੇਂ ਨਿਰਮਾਣ ਕੀਤੇ ਕੈਂਪਸਾਂ ਦਾ ਤਕਰੀਬਨ 4,000 ਵਿਦਿਆਰਥੀਆਂ ਨੂੰ ਫਾਇਦਾ ਹੋਵੇਗਾ । ਮੰਤਰੀਆਂ ਨੇ ਵਿਦਿਆਲਿਆ ਪ੍ਰਬੰਧਨ ਕਮੇਟੀਆਂ ਦੇ ਮੈਂਬਰਾਂ , ਪ੍ਰਿੰਸੀਪਲਾਂ , ਅਧਿਆਪਕਾਂ , ਮਾਪਿਆਂ ਅਤੇ ਵਿਦਿਆਰਥੀਆਂ ਨੂੰ ਨਿੱਘੀਆਂ ਕਾਮਨਾਵਾਂ ਦਿੱਤੀਆਂ । ਉਹਨਾਂ ਕਿਹਾ ਕਿ ਇਹ ਚਾਰੋਂ ਕੇਂਦਰੀ ਵਿਦਿਆਲਿਆਂ ਵਿੱਚ ਬਣੀਆਂ ਨਵੀਆਂ ਇਮਾਰਤਾਂ ਆਧੁਨਿਕ ਸਹੂਲਤਾਂ ਵਾਲੀਆਂ ਹੋਣ ਕਰਕੇ ਪੜਾਉਣ ਤੇ ਸਿੱਖਣ ਦੀ ਪ੍ਰਕਿਰਿਆ ਨੂੰ ਹੋਰ ਮਜ਼ਬੂਤ ਕਰਨਗੀਆਂ ਅਤੇ ਸਾਡੇ ਵਿਦਿਆਰਥੀਆਂ ਲਈ ਨਵਾਂ ਸਕੋਪ ਖੋਲ੍ਹਣਗੀਆਂ । ਸ਼੍ਰੀ ਪੋਖਰਿਯਾਲ ਨੇ ਖਾਸ ਤੌਰ ਤੇ ਸੂਬਾ ਸਰਕਾਰਾਂ ਨੂੰ ਖਾਸ ਤੌਰ ਤੇ ਬੇਨਤੀ ਕੀਤੀ ਕਿ ਇਹੋ ਜਿਹੇ ਸਾਰੇ ਮਨਜ਼ੂਰ ਕੇਂਦਰੀ ਵਿਦਿਆਲਿਆ ਨੂੰ ਜ਼ਮੀਨ ਦੇਣ ਦੀ ਪ੍ਰਕਿਰਿਆ ਵਿੱਚ ਤੇਜ਼ੀ ਲਿਆਉਣ ਜਾਂ ਆਰਜ਼ੀ ਇਮਾਰਤਾਂ ਵਿੱਚ ਚਲਾਏ ਜਾ ਰਹੇ ਹਨ ।
ਸ਼੍ਰੀ ਪੋਖਰਿਯਾਲ ਨੇ ਦੱਸਿਆ ਕਿ ਇਹ ਚਾਰੇ ਕੇਂਦਰੀ ਵਿਦਿਆਲਿਆ ਦੀਆਂ ਸਾਰੀਆਂ ਚਾਰ ਇਮਾਰਤਾਂ ‘ਹਰੀਆਂ ਇਮਾਰਤਾਂ ਦੇ ਨਿਯਮਾਂ ਅਨੁਸਾਰ ਨਿਰਮਾਣ ਕੀਤੀਆਂ ਗਈਆਂ ਹਨ ਤੇ ਇਹਨਾਂ ਵਿੱਚ ਰੇਨ ਵਾਟਰ ਹਰਵੈਸਟਿੰਗ ਸਿਸਟਮ ਨੂੰ ਸੁਨਿਸ਼ਚਿਤ ਕਰਕੇ ਵੱਧ ਤੋਂ ਵੱਧ ਪਾਣੀ ਬਚਾਇਆ ਜਾ ਸਕੇਗਾ’ । ਇਹਨਾਂ ਇਮਾਰਤਾਂ ਦਾ ਨਿਰਮਾਣ ਦਿਵਿਯਾਂਗ ਲੋਕਾਂ ਨੂੰ ਨਿਰਵਿਘਨ ਅਤੇ ਸੌਖੀ ਪਹੁੰਚ ਦੇਣ ਦੇ ਮੱਦੇਨਜ਼ਰ ਕੀਤਾ ਗਿਆ ਹੈ । ਖੇਡਾਂ ਅਤੇ ਸਰੀਰਿਕ ਗਤੀਵਿਧੀਆਂ ਲਈ ਵਿਦਿਆਰਥੀਆਂ ਦੀ ਫਿੱਟਨੈੱਸ ਨੂੰ ਉਤਸ਼ਾਹਿਤ ਕਰਨ ਦੇ ਮੰਤਵ ਨਾਲ ਕਾਫੀ ਜਗ੍ਹਾ ਰੱਖੀ ਗਈ ਹੈ ।
ਨਵ ਨਿਰਮਾਣ ਕੇ ਵੀ ਇਮਾਰਤਾਂ ਦਾ ਵਿਸਥਾਰ ਹੇਠਾਂ ਦਿੱਤਾ ਗਿਆ ਹੈ ।
1. ਕੇ ਵੀ ਨਇਆਗੜ੍ਹ  :— ਇਹ ਵਿਦਿਆਲਿਆ 2010—11 ਵਿੱਚ ਸਥਾਪਿਤ ਕੀਤਾ ਗਿਆ ਸੀ ਅਤੇ ਇਹ ਪਹਿਲੀ ਕਲਾਸ ਤੋਂ 12ਵੀਂ ਤੱਕ ਆਰਜ਼ੀ ਇਮਾਰਤ ਵਿੱਚ ਚਲਾਇਆ ਜਾ ਰਿਹਾ ਹੈ । ਕੇਂਦਰੀ ਵਿਦਿਆਲਿਆ ਸਕੂਲ ਨੇ 16.39 ਕਰੋੜ ਦੀ ਲਾਗਤ ਨਾਲ ਇੱਕ ਸ਼ਾਨਦਾਰ ਇਮਾਰਤ ਨਿਰਮਾਣ ਕੀਤੀ ਹੈ , ਜਿਸ ਵਿੱਚ ਸਾਰੀਆਂ ਆਧੁਨਿਕ ਸਹੂਲਤਾਂ ਹਨ । ਇਸ ਵੇਲੇ ਉਡੀਸ਼ਾ ਸੂਬੇ ਵਿੱਚ 62 ਕੇਂਦਰੀ ਵਿਦਿਆਲਿਆ ਸਕੂਲ ਹਨ ।
-
ਕੇ ਵੀ ਮਹੁਲਿਦਾ, ਰਾਏ ਰੰਗਪੁਰ  :— ਇਹ ਵਿਦਿਆਲਿਆ 2016—17 ਵਿੱਚ ਸਥਾਪਿਤ ਕੀਤਾ ਗਿਆ ਸੀ ਅਤੇ ਇਹ ਪਹਿਲੀ ਕਲਾਸ ਤੋਂ 11 ਕਲਾਸ ਤੱਕ ਆਰਜ਼ੀ ਇਮਾਰਤ ਵਿੱਚ ਚਲਾਇਆ ਜਾ ਰਿਹਾ ਹੈ । ਕੇਂਦਰੀ ਵਿਦਿਆਲਿਆ ਸਕੂਲ ਲਈ 16.06 ਕਰੋੜ ਲਾਗਤ ਨਾਲ ਸ਼ਾਨਦਾਰ ਇਮਾਰਤ ਨਿਰਮਾਣ ਕੀਤੀ ਗਈ ਹੈ , ਜਿਸ ਵਿੱਚ ਸਾਰੀਆਂ ਆਧੁਨਿਕ ਸਹੂਲਤਾਂ ਹਨ । ਉਡੀਸ਼ਾ ਸੂਬੇ ਵਿੱਚ ਇਸ ਵੇਲੇ 62 ਕੇਂਦਰੀ ਵਿਦਿਆਲਿਆ ਸਕੂਲ ਹਨ ।
3. ਕੇ ਵੀ ਹਨੁਮਾਨਗੜ੍ਹ  :— ਇਹ ਵਿਦਿਆਲਿਆ ਸਾਲ 2014—15 ਵਿੱਚ ਸਥਾਪਿਤ ਕੀਤਾ ਗਿਆ ਸੀ । ਇਸ ਵਿੱਚ ਪਹਿਲੀ ਕਲਾਸ ਤੋਂ ਲੈ ਕੇ ਦਸਵੀਂ ਤੱਕ ਆਰਜ਼ੀ ਇਮਾਰਤ ਵਿੱਚ ਕਲਾਸਾਂ ਚੱਲ ਰਹੀਆਂ ਹਨ । ਕੇਂਦਰੀ ਵਿਦਿਆਲਿਆ ਸਕੂਲ ਨੇ 16.06 ਕਰੋੜ ਦੀ ਲਾਗਤ ਨਾਲ ਇੱਕ ਸ਼ਾਨਦਾਰ ਇਮਾਰਤ ਨਿਰਮਾਣ ਕੀਤੀ ਹੈ , ਜਿਸ ਵਿੱਚ ਸਾਰੀਆਂ ਆਧੁਨਿਕ ਸਹੂਲਤਾਂ ਹਨ । ਰਾਜਸਥਾਨ ਸੂਬੇ ਵਿੱਚ ਇਸ ਵੇਲੇ 77 ਕੇਂਦਰੀ ਵਿਦਿਆਲਿਆ ਹਨ ।
-
ਕੇ ਵੀ ਨੰਬਰ 3 ਫਰੀਦਾਬਾਦ  :— ਇਹ ਵਿਦਿਆਲਿਆ ਸਾਲ 2003—04 ਵਿੱਚ ਸਥਾਪਿਤ ਕੀਤਾ ਗਿਆ ਸੀ । ਇਸ ਵਿੱਚ ਕਲਾਸ 1 ਤੋਂ 11ਵੀਂ ਤੱਕ ਆਰਜ਼ੀ ਇਮਾਰਤ ਵਿੱਚ ਪੜ੍ਹਾਇਆ ਜਾ ਰਿਹਾ ਹੈ । ਕੇਂਦਰੀ ਵਿਦਿਆਲਿਆ ਸਕੂਲ ਨੇ 20.19 ਕਰੋੜ ਰੁਪਏ ਦੀ ਲਾਗਤ ਨਾਲ ਇੱਕ ਸ਼ਾਨਦਾਰ ਇਮਾਰਤ ਨਿਰਮਾਣ ਕੀਤੀ ਹੈ , ਜਿਸ ਵਿੱਚ ਸਾਰੀਆਂ ਆਧੁਨਿਕ ਸਹੂਲਤਾਂ ਹਨ । ਹਰਿਆਣਾ ਸੂਬੇ ਵਿੱਚ ਇਸ ਵੇਲੇ 34 ਕੇਂਦਰੀ ਵਿਦਿਆਲਿਆ ਹਨ ।
ਐੱਮ ਸੀ / ਏ ਕੇ ਜੇ / ਏ ਕੇ
(Visitor Counter : 76
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਟਿੱਡਿਆਂ ਦੀ ਚਹਿਕ ਜਲਦੀ ਹੀ ਉਨ੍ਹਾਂ ਦੀਆਂ ਪ੍ਰਜਾਤੀਆਂ ਦਾ ਪਹਿਚਾਣ-ਪੱਤਰ ਬਣ ਸਕਦੀ ਹੈ
ਇੱਕ ਇੰਸਪਾਇਰ ਫੈਕਲਟੀ ਫੈਲੋ, ਡਾ. ਰੰਜਨ ਜੈਸਵਾਰਾ, ਦੁਆਰਾ ਕੀਤੀ ਖੋਜ,ਭਾਰਤ ਦੇ ਫੀਲਡ ਟਿੱਡੀ ਦਲ ਦੀਆਂ ਲਗਭਗ 140 ਕਿਸਮਾਂ ਵਿਚਕਾਰ ਵਿਕਾਸਗਤ ਸਬੰਧਾਂ ਨੂੰ ਸਮਝਣ ਵਿੱਚ ਸਹਾਇਤਾ ਕਰੇਗੀ
ਟਿੱਡੀਆਂ ਦੀ ਚਹਿਚਹਾਟ ਦਾ ਉਪਯੋਗ ਜਲਦੀ ਹੀ ਉਨ੍ਹਾਂ ਦੀਆਂ ਨਸਲਾਂ ਦੀ ਵਿਵਿਧਤਾ ਦੀ ਸਮੀਖਿਆ ਲਈ ਕੀਤਾ ਜਾ ਸਕਦਾ ਹੈ। ਵਿਗਿਆਨੀ ਇੱਕ ਧੁਨੀ ਸਬੰਧੀ ਸਿਗਨਲ ਲਾਇਬ੍ਰੇਰੀ ਸਥਾਪਿਤ ਕਰ ਰਹੇ ਹਨ ਜੋ ਇਨ੍ਹਾਂ ਕੀਟਾਂ ਦੀ ਵਿਭਿੰਨਤਾ ਨੂੰ ਟਰੈਕ ਕਰਨ ਵਿੱਚ ਸਹਾਇਤਾ ਕਰ ਸਕਦੀ ਹੈ।
ਮੌਰਫੌਲੋਜੀ-ਅਧਾਰਿਤ ਪਰੰਪਰਿਕ ਟੈਕਸੌਨੋਮੀ, ਪ੍ਰਜਾਤੀਆਂ ਦੀ ਵਿਭਿੰਨਤਾ ਨੂੰ ਪਹਿਚਾਣਨ ਅਤੇ ਸਥਾਪਿਤ ਕਰਨ ਵਿੱਚ ਬਹੁਤ ਅੱਗੇ ਵਧ ਚੁੱਕੀ ਹੈ। ਪਰ ਇਹ ਕਰਿਪਟਿਕ ਸਪੀਸੀਜ਼ ਭਾਵ ਦੋ ਜਾਂ ਦੋ ਤੋਂ ਵੱਧ ਰੂਪਾਤਮਕ ਤੌਰ 'ਤੇ ਵੱਖ ਨਾ ਕੀਤੀਆਂ ਜਾ ਸਕਣ ਵਾਲੀਆਂ ਨਸਲਾਂ ਦਾ ਸਮੂਹ  ਜਾਂ ਇੱਕੋ ਪ੍ਰਜਾਤੀ ਦੇ ਕੀਟਜੋ ਵਿਭਿੰਨ ਰੂਪਾਤਮਕ ਵਿਸ਼ੇਸ਼ਤਾਵਾਂ  ਦਾ ਪ੍ਰਗਟਾਵਾ ਕਰਦੇ ਹਨ,ਨੂੰ ਸੀਮਾਬੱਧ ਕਰਨ ਲਈ ਅਕਸਰ ਕਾਫ਼ੀ ਨਹੀਂ ਹੁੰਦਾ। ਇਸ ਲਈ, ਸਿਰਫ ਰੂਪਾਤਮਕ ਵਿਸ਼ੇਸ਼ਤਾਵਾਂ ਦੇ ਅਧਾਰ ’ਤੇਹੀ ਪਹਿਚਾਣ ਕਰਨ ਨਾਲ ਪ੍ਰਜਾਤੀਆਂ ਦੀ ਵਿਵਿਧਤਾ ਨੂੰ ਘੱਟ ਕਰਕੇ ਆਂਕਿਆ ਜਾਂਦਾ ਹੈ।
ਇਸ ਚੁਣੌਤੀ ਨੂੰ ਪਾਰ ਕਰਨ ਲਈ, ਪੰਜਾਬ ਯੂਨੀਵਰਸਿਟੀ ਦੇ ਜ਼ੂਔਲੋਜੀ ਵਿਭਾਗ ਦੀ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਇੰਸਪਾਇਰ ਫੈਕਲਟੀ ਫੈਲੋ, ਡਾ. ਰੰਜਨਾ ਜੈਸਵਾਰਾ, ਖੇਤਾਂ ਵਿੱਚ ਮਿਲਣ ਵਾਲੇ ਟਿੱਡੀ ਦਲ ਦੀ ਇੱਕ ਧੁਨੀ-ਸੰਕੇਤ ਲਾਇਬ੍ਰੇਰੀ ਸਥਾਪਿਤ ਕਰਨ ਲਈ ਕੰਮ ਕਰ ਰਹੀ ਹੈ ਜਿਸਦਾ ਕਿ ਪ੍ਰਜਾਤੀ ਵਿਵਧਤਾ ਅਨੁਮਾਨ ਅਤੇ ਸਮੀਖਿਆ ਵਿੱਚ ਇੱਕ ਗ਼ੈਰ-ਹਮਲਾਵਰ ਟੂਲ ਵਜੋਂ ਉਪਯੋਗ ਕੀਤਾ ਜਾ ਸਕਦਾ ਹੈ। ਇਹ ਲਾਇਬ੍ਰੇਰੀ ਡਿਜੀਟਲ ਹੋਵੇਗੀ ਅਤੇ ਇਸ ਦਾ ਇਸਤੇਮਾਲ ਮੋਬਾਈਲ ਫੋਨ ਐਪਲੀਕੇਸ਼ਨ ਦੁਆਰਾ ਔਟੋਮੇਟਿਡ ਸਪੀਸੀਜ਼ ਦੀ ਪਹਿਚਾਣ ਅਤੇ ਖੋਜ ਕਰਨ ਲਈ, ਅਤੇ ਨਾਲ ਹੀ ਭਾਰਤ ਵਿੱਚ ਟਿੱਡੀ ਦਲ ਦੀਆਂ ਨਵੀਆਂ ਪ੍ਰਜਾਤੀਆਂ ਦੇ ਦਸਤਾਵੇਜ਼ੀਕਰਨ ਲਈ ਵੀਕੀਤਾ ਜਾ ਸਕਦਾ ਹੈ।
ਇੱਕ ਡੀਐੱਸਟੀ-ਇੰਸਪਾਇਰ ਫੈਕਲਟੀ ਵਜੋਂ ਡਾ. ਜੈਸਵਾਰਾ ਦੀ ਖੋਜ , ਪ੍ਰਜਾਤੀਆਂ ਨੂੰ ਸੀਮਾਬੱਧ ਕਰਨ ਲਈ ਇੱਕ ਏਕੀਕ੍ਰਿਤ ਫਰੇਮ ਵਿੱਚ ਅਤਿ-ਆਧੁਨਿਕ ਯੰਤਰਾਂ ਦਾ ਉਪਯੋਗ ਕਰਕੇ ਕਰਿਪਟਿਕ ਪ੍ਰਜਾਤੀਆਂ ਦੀ ਸਮੱਸਿਆ ਦਾ ਸਮਾਧਾਨ ਕਰਦੀ ਹੈ।
ਇਨ੍ਹਾਂ ਯੰਤਰਾਂ ਵਿੱਚ, ਪ੍ਰਜਾਤੀ ਵਿਭਿੰਨਤਾ ਦਾ ਅਧਿਐਨ ਕਰਨ ਲਈ ਧੁਨੀ ਸੰਕੇਤਾਂ, ਡੀਐੱਨਏ ਤਰਤੀਬ, ਅਤੇ ਫੋਨੋਟੈਕਟਿਕ ਵਿਵਹਾਰ ਸਬੰਧੀ ਡੇਟਾ ਸ਼ਾਮਲ ਹੈ। ਉਹ ਫੀਲਡ ਟਿੱਡੀ ਦਲ ਦੀ ਵਰਤੋਂ ਮਾਡਲ ਔਰਗੇਨਿਜ਼ਮ ਵਜੋਂ ਕਰਦੀ ਹੈ। ਜ਼ੂਔਲੋਜੀਕਲ ਸਿਸਟੇਮੈਟਿਕਸ ਐਂਡ ਐਵੋਲਿਊਸ਼ਨਰੀ ਰਿਸਰਚ ਜਰਨਲ ਵਿੱਚ ਪ੍ਰਕਾਸਿਤ ਆਪਣੀ ਖੋਜ ਵਿੱਚ, ਉਨ੍ਹਾਂ ਦਰਸਾਇਆ ਹੈ ਕਿ ਸਪੀਸੀਜ਼-ਸੰਬੰਧੀ ਬਾਇਓ ਅਕੌਸਟਿਕਸ ਸਿਗਨਲ, ਸਪੀਸੀਜ਼ ਨੂੰ ਸੀਮਾਬੱਧ ਕਰਨ ਵਿੱਚ ਬਹੁਤ ਕੁਸ਼ਲ ਅਤੇ ਭਰੋਸੇਮੰਦ ਯੰਤਰ ਹੈ ਅਤੇ ਇਸ ਦੀ ਵਰਤੋਂ ਕਿਸੇਵੀ ਭੂਗੋਲਿਕ ਖੇਤਰ ਵਿੱਚ ਪ੍ਰਜਾਤੀਆਂ ਦੀ ਸਮ੍ਰਿੱਧੀ ਅਤੇ ਵਿਵਿਧਤਾ ਦਾ ਸਹੀ ਅਨੁਮਾਨ ਲਗਾਉਣ ਲਈ ਕੀਤੀ ਜਾ ਸਕਦੀ ਹੈ।
ਡਾ. ਜੈਸਵਾਰਾ ਨੇ ਉੱਲੇਖ ਕੀਤਾ ਹੈ ਕਿ ਕਰਿਪਟਿਕ ਸਪੀਸੀਜ਼ ਦੇ ਮੁੱਦੇ ਨੂੰ ਬਾਇਓਕੌਸਟਿਕ ਸਿਗਨਲ ਅਤੇ ਅੰਕੜਾ ਵਿਸ਼ਲੇਸ਼ਣ ਦੇ ਬੁਨਿਆਦੀ ਹੁਨਰ ਨਾਲ ਆਰਥਿਕ ਤੌਰ 'ਤੇ ਹੱਲ ਕੀਤਾ ਜਾ ਸਕਦਾ ਹੈ। ਇਨ੍ਹਾਂ ਏਕੀਕ੍ਰਿਤ ਦ੍ਰਿਸ਼ਟੀਕੋਣ-ਅਧਾਰਿਤ ਅਧਿਐਨਾਂ ਨਾਲਕਈ ਕਰਿਪਟਿਕ ਅਤੇ ਭਾਰਤ, ਬ੍ਰਾਜ਼ੀਲ, ਪੇਰੂ ਅਤੇ ਦੱਖਣੀ-ਅਫਰੀਕਾ ਤੋਂ ਟਿੱਡੀ ਦਲ ਦੀਆਂ ਕਈ ਨਵੀਆਂ ਕਿਸਮਾਂ ਦੀ ਖੋਜ ਕੀਤੀਗਈ ਹੈ।
ਫੀਲਡ ਟਿੱਡੀ ਦਲ ਤੰਤਰ-ਵਿਗਿਆਨ, ਵਿਵਹਾਰਿਕ ਪਰਿਸਥਿਤੀ ਵਿਗਿਆਨ, ਪ੍ਰਾਯੋਗਿਕ ਜੀਵ-ਵਿਗਿਆਨ ਅਤੇ ਧੁਨੀ ਵਿਗਿਆਨ ਦੇ ਖੇਤਰ ਵਿੱਚ ਸਭ ਤੋਂ ਵੱਧ ਉਪਯੋਗ ਕੀਤੇ ਜਾਂਦੇ ਮਾਡਲ ਔਰਗੇਨਿਜ਼ਮਸ ਵਿੱਚੋਂ ਇੱਕ ਹਨ ਕਿਉਂਕਿ ਉਨ੍ਹਾਂ ਵਿੱਚ ਆਪਣੇ ਅਤੀ ਵਿਸ਼ੇਸ਼ ਅਗਲੇ ਖੰਭ ਇੱਕ-ਦੂਜੇ ਨਾਲ ਰਗੜ ਕੇ ਉੱਚ ਧੁਨੀ ਸੰਕੇਤ ਪੈਦਾ ਕਰਨ ਦੀ ਵਿਲੱਖਣ ਯੋਗਤਾ ਹੁੰਦੀ ਹੈ।
ਡਾ. ਜੈਸਵਾਰਾ ਦੀ ਫੀਲਡ ਟਿੱਡੀ ਦਲ ਦੀਆਂ ਭਾਰਤ ਵਿੱਚ ਜਾਣੀਆਂ ਜਾਣ ਵਾਲੀਆਂ ਲਗਭਗ 140 ਕਿਸਮਾਂ ਵਿਚਕਾਰ ਇੱਕ ਫਾਈਲੋਜੈਨੇਟਿਕ ਸਬੰਧ ਬਣਾਉਣ ਅਤੇ ਵਿਕਾਸਗਤ ਸਬੰਧਾਂ ਨੂੰ ਸਮਝਣ ਦੀ ਯੋਜਨਾ ਹੈ। ਇਹ ਅਧਿਐਨ ਗਲੋਬਲ ਪੱਧਰ 'ਤੇ ਵਿਗਿਆਨਕ ਭਾਈਚਾਰੇ ਨੂੰ ਇੱਕ ਵਿਕਾਸ ਸਬੰਧੀ ਫਰੇਮ ਸਟ੍ਰਕਚਰ ਪ੍ਰਦਾਨ ਕਰੇਗਾ।
ਚਿੱਤਰ: ਫੀਲਡ ਵਰਕਰ ਗੁਫਾ ਵਿੱਚ ਕ੍ਰਿਕਿਟਸ ਦੀ ਭਾਲ ਕਰ ਰਿਹਾ ਹੈ।
DOI: 10.11646/zootaxa.4545.3.1
ਵਧੇਰੇ ਜਾਣਕਾਰੀ ਲਈ ਡਾ. ਰੰਜਨਾ ਜੈਸਵਾਰਾ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।]
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਛੱਤੀਸਗੜ੍ਹ ਦੇ ਲੋਕਾਂ ਨੂੰ ਇਸ ਰਾਜ ਦੇ ਸਥਾਪਨਾ ਦਿਵਸ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਅੱਜ ਛੱਤੀਸਗੜ੍ਹ ਦੇ ਲੋਕਾਂ ਨੂੰ ਇਸ ਰਾਜ ਦੇ ਸਥਾਪਨਾ ਦਿਵਸ ‘ਤੇ ਸ਼ੁਭਕਾਮਨਾਵਾਂ ਦਿੱਤੀਆਂ ।
ਇਸ ਨੂੰ ਕੁਦਰਤੀ ਸੁੰਦਰਤਾ ਦਾ ਖ਼ਜ਼ਾਨਾ ਦੱਸਦਿਆਂ, ਪ੍ਰਧਾਨ ਮੰਤਰੀ ਨੇ ਕਾਮਨਾ ਕੀਤੀ ਕਿ ਕਈ ਸੱਭਿਆਚਾਰਾਂ ਦਾ ਸੰਗਮ ਇਹ ਰਾਜ ਪ੍ਰਗਤੀ ਦੇ ਪਥ 'ਤੇ ਅੱਗੇ ਵਧਦਾ ਰਹੇ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨੀਆਂ ਵੱਲੋਂ ਰਾਸ਼ਟਰੀ ਕਾਨਫ਼ਰੰਸ ’ਚ ਕੁਅੰਟਮ ਉਪਕਰਣਾਂ, ਕੁਅੰਟਮ ਸਮੱਗਰੀਆਂ ਊਰਜਾ ਸੰਭਾਲ ਤੇ ਭੰਡਾਰਣ ’ਚ ਨੈਨੋ–ਟੈਕਨੋਲੋਜੀ ਦੀ ਵਰਤੋਂ ਬਾਰੇ ਵਿਚਾਰ–ਚਰਚਾ
ਨੈਨੋ–ਸਮੱਗਰੀਆਂ ’ਤੇ ਕੰਮ ਕਰ ਰਹੇ ਵਿਗਿਆਨੀਆਂ ਤੇ ਦੇਸ਼ ਭਰ ਦੇ ਵਿਦਿਆਰਥੀਆਂ ਨੇ ਦੋ–ਦਿਨਾ ਰਾਸ਼ਟਰੀ ਕਾਨਫ਼ਰੰਸ ’ਚ ਨੈਨੋ–ਸਮੱਗਰੀਆਂ ਦੇ ਭੌਤਿਕ ਵਿਗਿਆਨ ਵਿੱਚ ਰੁਝਾਨਾਂ ਤੇ ਪ੍ਰਗਤੀਆਂ ਬਾਰੇ ਵਿਚਾਰ–ਚਰਚਾ ਦੌਰਾਨ ਕੁਅੰਟਮ ਉਪਕਰਣਾਂ, ਕੁਅੰਟਮ ਸਮੱਗਰੀਆਂ, ਊਰਜਾ ਸੰਭਾਲ ਤੇ ਭੰਡਾਰਣ ਵਿੱਚ ਨੈਨੋ–ਟੈਕਨੋਲੋਜੀ ਦੀ ਵਰਤੋਂ ਉੱਤੇ ਜ਼ੋਰ ਦਿੱਤਾ।
‘ਫ਼ਿਜ਼ਿਕਸ ਆੱਵ੍ ਨੈਨੋ ਮਟੀਰੀਅਲਜ਼ ’ ਬਾਰੇ ਇਸ ਕਾਨਫ਼ਰੰਸ ਮੌਕੇ ਬੋਲਦਿਆਂ ਬੰਗਲੌਰ ਸਥਿਤ ਇੰਡੀਅਨ ਇੰਸਟੀਚਿਊਟ ਆੱਵ੍ ਸਾਇੰਸ ਦੇ ਵਿਗਿਆਨੀ ਅਤੇ ਵਿਸ਼ਵ–ਪ੍ਰਸਿੱਧ ਮਾਹਿਰ ਪ੍ਰੋਫ਼ੈਸਰ ਡੀ.ਡੀ. ਸ਼ਰਮਾ ਨੇ ਕਿਹਾ,‘ਨੈਨੋ–ਸਮੱਗਰੀਆਂ ਦਾ ਇਲੈਕਟ੍ਰੌਨਿਕ ਢਾਂਚਾ ਬੇਹੱਦ ਅਹਿਮ ਖੇਤਰ ਹੈ, ਜਿੱਥੇ ਕੁਅੰਟਮ ਉਪਕਰਣਾਂ, ਕੁਅੰਟਮ ਸਮੱਗਰੀਆਂ, ਊਰਜਾ ਸੰਭਾਲ ਤੇ ਭੰਡਾਰਣ ਵਿੱਚ ਅਨੇਕ ਐਪਲੀਕੇਸ਼ਨਜ਼ ਹਨ ਅਤੇ ਗਤੀਸ਼ੀਲ ਵਿਚਾਰਾਂ ਵਾਲੇ ਬਹੁਤ ਸਾਰੇ ਨੌਜਵਾਨ ਇਸ ਵਿੱਚ ਡੂੰਘੀ ਦਿਲਚਸਪੀ ਲੈ ਰਹੇ ਹਨ।’
ਇਸ ਕਾਨਫ਼ਰੰਸ ਦਾ ਆਯੋਜਨ ਮੋਹਾਲੀ ਸਥਿਤ ਭਾਰਤ ਸਰਕਾਰ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਦੇ ‘ਇੰਸਟੀਚਿਊਟ ਆੱਵ੍ ਨੈਨੋ ਸਾਇੰਸ ਐਂਡ ਟੈਕਨੋਲੋਜੀ’  ਵੱਲੋਂ 20 ਅਤੇ 21 ਅਗਸਤ, 2021 ਨੂੰ ਚੰਡੀਗੜ੍ਹ ’ਚ ਹਾਈਬ੍ਰਿੱਡ ਮੋਡ ਰਾਹੀਂ ਕੀਤਾ ਗਿਆ ਸੀ, ਜਿਸ ਵਿੱਚ ਸਮੁੱਚੇ ਭਾਰਤ ਦੇ ਵਿਭਿੰਨ ਅਕਾਦਮਿਕ ਤੇ ਵਿਗਿਆਨਕ ਸੰਸਥਾਨਾਂ ਦੇ 20 ਮਾਹਿਰ ਬੁਲਾਰਿਆਂ ਸਮੇਤ 100 ਭਾਗੀਦਾਰਾਂ ਨੇ ਸ਼ਿਰਕਤ ਕੀਤੀ। ਇੱਥੇ ਨੈਨੋ–ਸਾਇੰਸ ਅਤੇ ਨੈਨੋ–ਟੈਕਨੋਲੋਜੀ ਨਾਲ ਸਬੰਧਤ ਫ਼ਿਜ਼ਿਕਸ ਦੇ ਵਿਭਿੰਨ ਖੇਤਰ ਕਵਰ ਕੀਤੇ ਗਏ ਸਨ।
ਆਈਐੱਨਐੱਸਟੀ  ਦੇ ਡਾਇਰੈਕਟਰ ਪ੍ਰੋ. ਅਮਿਤਾਵ ਪਾਤਰਾ ਨੇ ਆਪਣੇ ਨੁਕਤੇ ’ਤੇ ਜ਼ੋਰ ਦਿੱਤਾ ਕਿ ਇਹ ਕਾਨਫ਼ਰੰਸ ਉੱਘੇ ਵਿਗਿਆਨੀਆਂ, ਅਕਾਦਮੀਸ਼ੀਅਨਾਂ ਦੇ ਨਾਲ–ਨਾਲ ਵਿਦਿਆਰਥੀਆਂ ਤੇ ਯੁਵਾ ਖੋਜਕਾਰਾਂ ਲਈ ਇੱਕ ਸ਼ਾਨਦਾਰ ਮੰਚ ਬਣੀ ਅਤੇ ਇੱਥੇ ਮਟੀਰੀਅਲਜ਼ ਫ਼ਿਜ਼ਿਕਸ ਨਾਲ ਸਬੰਧਤ ਖੋਜ ਬਾਰੇ ਵਿਚਾਰਾਂ ਦਾ ਆਦਾਨ–ਪ੍ਰਦਾਨ ਕੀਤਾ ਗਿਆ ਅਤੇ ਇਹ ਨੌਜਵਾਨਾਂ ਖੋਜਕਾਰਾਂ ਲਈ ਤਾਲਮੇਲ ਨਾਲ ਕੰਮ ਕਰਨ ਵਾਸਤੇ ਇੱਕ ਮੰਚ ਵੀ ਮੁਹੱਈਆ ਕਰਵਾ ਸਕਦੀ ਹੈ।
INST ਦੇ ਕੁਅੰਟਮ ਮਟੀਰੀਅਲਜ਼ ਐਂਡ ਡਿਵਾਈਸ ਯੂਨਿਟ ਦੇ ਵਿਭਾਗ–ਮੁਖੀ ਅਤੇ ਕਾਨਫ਼ਰੰਸ ਦੇ ਸੰਯੁਕਤ ਕਨਵੀਨਰ ਡਾ. ਸੁਵਾਨਕਰ ਚੱਕਰਵਰਤੀ ਨੇ ਕਿਹਾ ਕਿ ਇਹ ਕਾਨਫ਼ਰੰਸ ਵਿਭਿੰਨ ਸੰਸਥਾਨਾਂ ਵਿਚਾਲੇ ਤਾਲਮੇਲ ਕਾਇਮ ਕਰ ਕੇ ਖੋਜਕਾਰਾਂ ਨੂੰ ਨਵੇਂ ਵਿਗਿਆਨਕ ਉੱਦਮ ਕਰਨ ਦਾ ਇੱਕ ਮੌਕਾ ਪ੍ਰਦਾਨ ਕਰੇਗੀ ਅਤੇ ਉਨ੍ਹਾਂ ਨੂੰ QmaD ਯੂਨਿਟ ਜਿਹੀਆਂ ਨਵ–ਸਥਾਪਤ ਸੁਵਿਧਾਵਾਂ ਦਾ ਲਾਭ ਲੈਣ ਵਿੱਚ ਵੀ ਮਦਦ ਕਰੇਗੀ, ਜੋ ਦੇਸ਼ ਵਿੱਚ ਕੁਅੰਟਮ ਮਟੀਰੀਅਲਜ਼ ਦੀ ਜ਼ਰੂਰਤ ਦੀ ਪੂਰਤੀ ਕਰਨਗੇ।
PMN ਕਾਨਫ਼ਰੰਸ ਦੇ ਕਨਵੀਨਰ ਅਹਿਸਾਨ ਅਲੀ ਨੇ ਕਿਹਾ,‘ਇਹ ਵਿਭਿੰਨ ਪ੍ਰਮੁੱਖ ਸੰਸਥਾਨਾਂ ’ਚ ਕੰਮ ਕਰਦੇ ਵਿਗਿਆਨੀਆਂ ਵਿਚਾਲੇ ਪੁਲ ਦਾ ਕੰਮ ਕਰੇਗੀ।’
‘ਇੰਡੀਅਨ ਇੰਸਟੀਚਿਊਟ ਆੱਵ੍ ਸਾਇੰਸ ’ ਦੇ ਪ੍ਰੋ. ਅਰਿੰਦਮ ਘੋਸ਼, ਰੋਪੜ ਦੇ ‘ਇੰਡੀਅਨ ਇੰਸਟੀਚਿਊਟ ਆੱਵ੍ ਟੈਕਨੋਲੋਜੀ’ ਦੇ ਪ੍ਰੋ. ਰਾਜੇਸ਼ ਵੀ. ਨਾਇਰ, ਐੱਸ.ਐੱਨ. ਬੋਸ ਨੈਸ਼ਨਲ ਸੈਂਟਰ ਫ਼ਾਰ ਬੇਸਿਕ ਸਾਇੰਸਜ਼ ਦੇ ਪ੍ਰੋ. ਤਨੂਸ਼੍ਰੀ ਸਾਹਾ ਦਾਸਗੁਪਤਾ ਨੇ ਕੁਅੰਟਮ ਤੇ ਨੈਨੋ–ਸਮੱਗਰੀਆਂ ਦੇ ਵਿਭਿੰਨ ਵਿਸ਼ਿਆਂ ਬਾਰੇ ਆਪਣਾ ਮਾਹਿਰਾਨਾ ਗਿਆਨ ਸਾਂਝਾ ਕੀਤਾ। INST ਦੀ ਕੈਮੀਕਲ ਬਾਇਓਲੌਜੀ ਯੂਨਿਟ ਦੇ ਵਿਭਾਗ–ਮੁਖੀ ਡਾ. ਸ਼ਰਮਿਸ਼ਠਾ ਸਿਨਹਾ ਅਤੇ ਊਰਜਾ ਤੇ ਵਾਤਾਵਰਣ ਵਿਭਾਗ ਦੇ ਮੁਖੀ ਡਾ. ਕਮਲਾਕਾਨਨ ਨੇ ਵੀ ਇਸ ਕਾਨਫ਼ਰੰਸ ਵਿੱਚ ਭਾਗ ਲਿਆ। ਨੌਜਵਾਨ ਵਿਦਿਆਰਥੀਆਂ ਨੇ ਇਸ ਕਾਨਫ਼ਰੰਸ ਦੌਰਾਨ ਇੱਕ ਵਿਸਤ੍ਰਿਤ ਪੋਸਟਰ ਸੈਸ਼ਨ ਵਿੱਚ ਭਾਗ ਲਿਆ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਪ੍ਰਧਾਨ ਮੰਤਰੀ ਨੇ ਕੋਵਿਡ–19 ਟੀਕਾਕਰਣ ਲਈ ਕੋਵਿਡ–19 ਦੀ ਤਾਜ਼ਾ ਸਥਿਤੀ ਅਤੇ ਤਿਆਰੀਆਂ ਦੀ ਸਮੀਖਿਆ ਕੀਤੀ
ਟੀਕਾਕਰਣ ਮੁਹਿੰਮ 16 ਜਨਵਰੀ ਨੂੰ ਲੋਹੜੀ, ਮਕਰ ਸੰਕ੍ਰਾਂਤੀ, ਪੋਂਗਲ, ਮਾਘ ਬੀਹੂ ਆਦਿ ਜਿਹੇ ਆਉਣ ਵਾਲੇ ਤਿਉਹਾਰਾਂ ਤੋਂ ਬਾਅਦ ਸ਼ੁਰੂ ਹੋਵੇਗੀ
ਹੈਲਥਕੇਅਰ ਵਰਕਰਾਂ ਤੇ ਫਰੰਟਲਾਈਨ ਵਰਕਰਾਂ ਨੂੰ ਤਰਜੀਹ ਦਿੱਤੀ ਜਾਵੇਗੀ, ਅਨੁਮਾਨਿਤ ਗਿਣਤੀ ਲਗਭਗ 3 ਕਰੋੜ ਹੋਵੇਗੀ
ਉਨ੍ਹਾਂ ਤੋਂ ਬਾਅਦ 50 ਸਾਲ ਤੋਂ ਵੱਧ ਉਮਰ ਦੇ ਅਤੇ ਪਹਿਲਾਂ ਤੋਂ ਰੋਗਾਂ ਨਾਲ ਜੂਝ ਰਹੇ 50 ਸਾਲ ਤੋਂ ਘੱਟ ਉਮਰ ਦੇ 27 ਕਰੋੜ ਵਿਅਕਤੀਆਂ ਦੀ ਵਾਰੀ ਆਵੇਗੀ
ਪ੍ਰਧਾਨ ਮੰਤਰੀ ਨੇ ਅੱਜ ਕੋਵਿਡ ਟੀਕਾਕਰਣ ਲਈ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀ ਤਿਆਰੀ ਦੇ ਨਾਲ–ਨਾਲ ਦੇਸ਼ ’
ਚ ਕੋਵਿਡ–19 ਦੀ ਤਾਜ਼ਾ ਸਥਿਤੀ ਦੀ ਸਮੀਖਿਆ ਕਰਨ ਲਈ ਇੱਕ ਉੱਚ–ਪੱਧਰੀ ਬੈਠਕ ਦੀ ਪ੍ਰਧਾਨਗੀ ਕੀਤੀ। ਇਸ ਮੀਟਿੰਗ ਵਿੱਚ ਕੈਬਨਿਟ ਸਕੱਤਰ, ਪ੍ਰਧਾਨ ਮੰਤਰੀ ਦੇ ਪ੍ਰਮੁੱਖ ਸਕੱਤਰ, ਸਿਹਤ ਸਕੱਤਰ ਅਤੇ ਹੋਰ ਸਬੰਧਿਤ ਸੀਨੀਅਰ ਅਧਿਕਾਰੀਆਂ ਨੇ ਭਾਗ ਲਿਆ।
ਪ੍ਰਧਾਨ ਮੰਤਰੀ ਨੇ ਵਿਭਿੰਨ ਮਾਮਲਿਆਂ ਬਾਰੇ ਕੋਵਿਡ ਪ੍ਰਬੰਧਨ ਦੀ ਤਾਜ਼ਾ ਸਥਿਤੀ ਦੀ ਵਿਸਤ੍ਰਿਤ ਤੇ ਵਿਆਪਕ ਸਮੀਖਿਆ ਕੀਤੀ। ਰਾਸ਼ਟਰੀ ਨਿਯੰਤ੍ਰਕ ਦੁਆਰਾ ‘ਅਧਿਕਾਰ ਦੀ ਵਰਤੋਂ’ ਜਾਂ ‘ਤੇਜ਼–ਰਫ਼ਤਾਰ ਪ੍ਰਵਾਨਗੀ’ ਦੀ ਇਜਾਜ਼ਤ ਉਨ੍ਹਾਂ ਦੋ ਵੈਕਸੀਨਾਂ  ਲਈ ਦਿੱਤੀ ਗਈ ਹੈ, ਜੋ ਸੁਰੱਖਿਅਤ ਤੇ ਰੋਗ–ਪ੍ਰਤੀਰੋਧਕ ਸ਼ਕਤੀ ਵਧਾਉਣ ਵਾਲੀਆਂ ਸਿੱਧ ਹੋਈਆਂ ਹਨ।
ਮਾਣਯੋਗ ਪ੍ਰਧਾਨ ਮੰਤਰੀ ਨੂੰ ਨੇੜ–ਭਵਿੱਖ ’ਚ ਵੈਕਸੀਨ ਲਿਆਉਣ ਲਈ ਰਾਜਾਂ ਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀਆਂ ਸਰਕਾਰ ਨਾਲ ਮਿਲ ਕੇ ਕੇਂਦਰ ਦੀਆਂ ਤਿਆਰੀਆਂ ਦੀ ਤਾਜ਼ਾ ਸਥਿਤੀ ਤੋਂ ਵੀ ਜਾਣੂ ਕਰਵਾਇਆ ਗਿਆ। ਟੀਕਾਕਾਰਣ ਦਾ ਇਹ ਅਭਿਆਸ ਲੋਕਾਂ ਦੀ ਸ਼ਮੂਲੀਅਤ ; ਚੋਣਾਂ ਦੇ ਅਨੁਭਵ ਦਾ ਉਪਯੋਗ ਕਰਦਿਆਂ ; ਮੌਜੂਦਾ ਸਿਹਤ–ਸੰਭਾਲ਼ ਸੇਵਾਵਾਂ, ਖ਼ਾਸ ਤੌਰ ’ਤੇ ਰਾਸ਼ਟਰੀ ਪ੍ਰੋਗਰਾਮਾਂ ਤੇ ਬੁਨਿਆਦੀ ਸਿਹਤ ਸੰਭਾਲ਼ ਨਾਲ ਕੋਈ ਸਮਝੌਤਾ ਨਾ ਕਰਨ; ਵਿਗਿਆਨਕ ਤੇ ਨਿਯੰਤ੍ਰਣ ਨੇਮਾਂ, ਹੋਰ ਐੱਸਓਪੀਜ਼ ਨਾਲ ਕੋਈ ਸਮਝੌਤਾ ਨਾ ਕਰਨ; ਅਤੇ ਟੈਕਨੋਲੋਜੀ ਦੁਆਰਾ ਸੰਚਾਲਿਤ ਇੱਕ ਵਿਵਸਥਿਤ ਤੇ ਰਵਾਨੀ ਨਾਲ ਲਾਗੂ ਕਰਨ ਦੇ ਸਿਧਾਂਤਾਂ ਉੱਤੇ ਅਧਾਰਿਤ ਹੈ।
ਕੋਵਿਡ–19 ਵੈਕਸੀਨ ਦੀ ਸ਼ੁਰੂਆਤ ਸਮੇਂ ਹੈਲਥਕੇਅਰ ਵਰਕਰਾਂ ਤੇ ਫਰੰਟਲਾਈਨ ਵਰਕਰਾਂ ਨੂੰ ਤਰਜੀਹ ਦਿੱਤੀ ਜਾਵੇਗੀ, ਜਿਨ੍ਹਾਂ ਦੀ ਅਨੁਮਾਨਿਤ ਗਿਣਤੀ ਲਗਭਗ 3 ਕਰੋੜ ਹੋਵੇਗੀ, ਉਨ੍ਹਾਂ ਤੋਂ ਬਾਅਦ 50 ਸਾਲ ਤੋਂ ਵੱਧ ਉਮਰ ਦੇ ਅਤੇ 50 ਸਾਲ ਤੋਂ ਘੱਟ ਉਮਰ ਵਾਲੇ ਪਰ ਪਹਿਲਾਂ ਤੋਂ ਰੋਗਾਂ ਨਾਲ ਜੂਝ ਰਹੇ ਲਗਭਗ 27 ਕਰੋੜ ਵਿਅਕਤੀਆਂ ਦੇ ਟੀਕੇ ਲਾਉਣ ਦੀ ਵਾਰੀ ਆਵੇਗੀ।
ਪ੍ਰਧਾਨ ਮੰਤਰੀ ਨੂੰ ਕੋ–ਵਿਨ  ਵੈਕਸੀਨ ਡਿਲਿਵਰੀ ਪ੍ਰਬੰਧਨ ਪ੍ਰਣਾਲੀ ਬਾਰੇ ਵੀ ਜਾਣੂ ਕਰਵਾਇਆ ਗਿਆ। ਵਿਲੱਖਣ ਡਿਜੀਟਲ ਮੰਚ ਵੈਕਸੀਨ ਸਟਾੱਕਸ, ਉਨ੍ਹਾਂ ਦੇ ਭੰਡਾਰਣ ਤਾਪਮਾਨ ਤੇ ਕੋਵਿਡ–19 ਵੈਕਸੀਨ ਦੇ ਲਾਭਾਰਥੀਆਂ ਦੀ ਵਿਅਕਤੀਕ੍ਰਿਤ ਟ੍ਰੈਕਿੰਗ ਦੀ ਵਰਤਮਾਨ ਸਮੇਂ ਦੀ ਜਾਣਕਾਰੀ ਮੁਹੱਈਆ ਕਰਵਾਏਗਾ। ਇਹ ਮੰਚ ਪਹਿਲਾਂ ਤੋਂ ਰਜਿਸਟਰਡ ਲਾਭਾਰਥੀਆਂ ਲਈ ਤੈਅਸ਼ੁਦਾ ਆਟੋਮੇਟਡ ਸੈਸ਼ਨ ਦੇ ਸਾਰੇ ਪੱਧਰਾਂ ਦੇ ਪ੍ਰੋਗਰਾਮ ਪ੍ਰਬੰਧਕਾਂ ਅਤੇ ਵੈਕਸੀਨ ਅਨੁਸੂਚੀ ਨੂੰ ਸਫ਼ਲਤਾਪੂਰਬਕ ਮੁਕੰਮਲ ਕਰਨ ’ਤੇ ਡਿਜੀਟਲ ਸਰਟੀਫ਼ਿਕੇਟ ਤਿਆਰ ਕਰਨ ਲਈ ਸਹਾਇਕ ਹੋਵੇਗਾ। 79 ਲੱਖ ਤੋਂ ਵੱਧ ਲਾਭਾਰਥੀ ਪਹਿਲਾਂ ਹੀ ਇਸ ਮੰਚ ਉੱਤੇ ਰਜਿਸਟਰਡ ਹੋ ਚੁੱਕੇ ਹਨ।
ਵੈਕਸੀਨੇਟਰਸ ਤੇ ਵੈਕਸੀਨ ਦੇਣ ਵਾਲਿਆਂ ਨਾਲ ਸਬੰਧਿਤ ਟੀਕਾਕਰਣ ਅਭਿਆਸ, ਉਨ੍ਹਾਂ ਦੀ ਸਿਖਲਾਈ ਪ੍ਰਕਿਰਿਆ ਬਾਰੇ ਇੱਕ ਅਹਿਮ ਥੰਮ ਦੇ ਵੇਰਵੇ ਦਿੱਤੇ ਗਏ। ਟ੍ਰੇਨਰਸ ਦੀ ਰਾਸ਼ਟਰ–ਪੱਧਰੀ ਸਿਖਲਾਈ ਦੌਰਾਨ 2,360 ਭਾਗੀਦਾਰਾਂ ਨੂੰ ਸਿਖਲਾਈ ਦਿੱਤੀ ਗਈ, ਜਿਨ੍ਹਾਂ ਵਿੱਚ ਰਾਜ ਦੇ ਟੀਕਾਕਰਣ ਅਧਿਕਾਰੀ, ਕੋਲਡ ਚੇਨ ਅਧਿਕਾਰੀ, ਆਈਈਸੀ ਅਧਿਕਾਰੀ, ਵਿਕਾਸ ਭਾਈਵਾਲ ਆਦਿ ਸ਼ਾਮਲ ਹਨ। ਰਾਜਾਂ, ਜ਼ਿਲ੍ਹਿਆਂ ਤੇ ਬਲਾਕ ਪੱਧਰਾਂ ਦੀ ਸਿਖਲਾਈ ਦੇ ਹਿੱਸੇ ਵਜੋਂ 61,000 ਤੋਂ ਵੱਧ ਪ੍ਰੋਗਰਾਮ ਪ੍ਰਬੰਧਕ, 2 ਲੱਖ ਵੈਕਸੀਨੇਟਰਸ ਤੇ 3.7 ਲੱਖ ਹੋਰ ਟੀਕਾਕਰਣ ਟੀਮ ਮੈਂਬਰਾਂ ਨੂੰ ਹੁਣ ਤੱਕ ਟ੍ਰੇਨਿੰਗ ਦਿੱਤੀ ਜਾ ਚੁੱਕੀ ਹੈ।
ਪ੍ਰਧਾਨ ਮੰਤਰੀ ਨੂੰ ਦੇਸ਼ ਭਰ ਵਿੱਚ ਚਲਾਏ ਗਏ ਡ੍ਰਾਈ ਰਨਸ ਦੇ ਤਿੰਨ ਗੇੜਾਂ ਬਾਰੇ ਵੀ ਜਾਣਕਾਰੀ ਦਿੱਤੀ ਗਈ। ਤੀਸਰਾ ਡ੍ਰਾਈ ਰਨ ਕੱਲ੍ਹ 33 ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ 615 ਜ਼ਿਲ੍ਹਿਆਂ ਵਿੱਚ ਕੀਤਾ ਗਿਆ ਤੇ ਉਨ੍ਹਾਂ ਦੇ 4,895 ਸੈਸ਼ਨ ਹੋਏ।
ਵਿਸਤ੍ਰਿਤ ਸਮੀਖਿਆ ਤੋਂ ਬਾਅਦ ਇਹ ਫ਼ੈਸਲਾ ਕੀਤਾ ਗਿਆ ਕਿ ਟੀਕਾਕਰਣ ਲੋਹੜੀ, ਮਕਰ ਸੰਕ੍ਰਾਂਤੀ, ਪੋਂਗਲ, ਮਾਘ ਬੀਹੂ ਆਦਿ ਜਿਹੇ ਆਉਣ ਵਾਲੇ ਤਿਉਹਾਰਾਂ ਤੋਂ ਬਾਅਦ 16 ਜਨਵਰੀ, 2020 ਨੂੰ ਸ਼ੁਰੂ ਹੋਵੇਗਾ।